Καθολικός εμβολιασμός και άμεσα καθολικό λοκντάουν | Η Αποψή Μας | Eksegersi.gr\nΠλοήγηση:Αρχική»Στήλες»Η Αποψή Μας»Καθολικός εμβολιασμός και άμεσα καθολικό λοκντάουν\nΗ Αποψή Μας Υγεία\nBy Eksegersi.gr 1 Δεκ 2021, 20:10\nOταν μια κυβέρνηση αλλάζει άρδην τις θέσεις της σε ένα μείζον ζήτημα μέσα σε δυο εβδομάδες, σημαίνει ότι βρίσκεται σε πανικό και προσπαθεί να γλιτώσει όπως-όπως, αλλάζοντας την πολιτική συζήτηση και μεταφέροντας αλλού τις δικές της ευθύνες.\nO ίδιος ο Μητσοτάκης έλεγε στις 3 Νοέμβρη, στη συνέντευξή του στους Πρετεντέρη-Τζήμα για το Mega, ότι «η υποχρεωτικότητα [στον εμβολιασμό] έχει εξαντλήσει αυτή τη στιγμή τα όριά της και τα περιθώρια της αποτελεσματικότητας». Και εξηγούσε: «Κοιτάξτε, δοκιμάσαμε την υποχρεωτικότητα στους υγειονομικούς. Η αλήθεια είναι ότι χτυπήσαμε ένα σκληρό τείχος κάποιων συμπολιτών μας οι οποίοι παραμένουν σε διαθεσιμότητα, παραμένουν ανεμβολίαστοι. Και διαπιστώσαμε ότι η υποχρεωτικότητα δεν θα πείσει τελικά αυτούς τους συμπολίτες μας να εμβολιαστούν». Επέμενε, μάλιστα, χωρίς να το συζητά καθόλου: «Κοιτάξτε, όπως σας είπα η εμπειρία μάς έδειξε, διότι εδώ πέρα κανείς δεν είχε κάποια μαγική συνταγή και θέλω να σας υπενθυμίσω ότι καμία άλλη χώρα δεν είχε πάει σε διευρυμένες υποχρεωτικότητες, για το λόγο ότι από ένα σημείο και πέρα δυστυχώς χτυπάμε πάνω σε ένα τείχος αντίδρασης από τους ανεμβολίαστους το οποίο είναι πάρα – πάρα πολύ δύσκολο να το διαπεράσουμε. Και όσο πιο σκληροί είμαστε και όσο περισσότερες υποχρεωτικότητες βάζουμε, τόσο μεγαλύτερες αντιδράσεις προκαλεί αυτό».\nΚαι πώς θα αντιμετώπιζε η κυβέρνηση το πρόβλημα με το χαμηλό ποσοστό εμβολιασμού; Ο Μητσοτάκης περιέγραψε το… «συνεκτικό σχέδιό» του: «Είναι η αύξηση των ποσοστών του εμβολιασμού. Πώς θα το κάνουμε αυτό; Δίνοντας ακόμη περισσότερη έμφαση στη σωστή και στοχευμένη επικοινωνία. Και δίνοντας, επίσης, πάρα πολύ μεγάλη σημασία στην 3η δόση».\nΑυτή τη γραμμή την επανέλαβαν όλα τα κυβερνητικά στελέχη, το καθένα με το δικό του τρόπο. Πιο χαρακτηριστικός, ως συνήθως, ήταν ο τρόπος του ακροδεξιού τηλαπλασιέ-υπουργού, που έχει αναλάβει να «εκλαϊκεύει» την κυβερνητική γραμμή από τα ραδιοτηλεοπτικά πρωινάδικα: «Προσωπικά, κουράστηκα. Δεν θέλεις κύριε να εμβολιαστείς; Μη σώσεις! Τέρμα! Πάμε παρακάτω, η ζωή συνεχίζεται. Οποιος εμβολιαστεί! Τέρμα! Δεν μπορώ να ασχοληθώ άλλο! Κουράστηκα! Δεν υπάρχει να κάνει το κράτος κάτι παραπάνω σε αυτό το θέμα. Τα έχει κάνει όλα!».\nΚαι ξαφνικά χθες ο Μητσοτάκης ανακοίνωσε υποχρεωτικό εμβολιασμό για τους άνω των 60 ετών, με απειλή προστίμου 100 ευρώ το μήνα σε περίπτωση μη συμμόρφωσης.\nΑυτή η μεγαλοπρεπέστατη κωλοτούμπα αποτελεί ομολογία αποτυχίας της κυβερνητικής πολιτικής στον εμβολιασμό. Στον εμβολιασμό που μέχρι και τα τέλη Ιούλη τον παρουσίαζαν να τρέχει με… ιλιγγιώδη ταχύτητα («πιάνουμε το 70%, χτίζουμε το τείχος ανοσίας, περνάμε ωραίο καλοκαίρι»). Στον εμβολιασμό που τον Σεπτέμβρη τον παρουσίαζαν σαν… ολοκληρωμένο, αλλά μόλις άρχισαν να αυξάνονται με εκρηκτικό τρόπο τα κρούσματα και να αυξάνονται οι νεκροί και οι νέες διασωληνώσεις, άρχισαν να λένε πως «ξύνουμε τον πάτο του βαρελιού», «δεν υπάρχουν άλλα περιθώρια» κτλ.\nΤι άλλαξε από το «μη σώσεις να εμβολιαστείς» και από το «η υποχρεωτικότητα έχει εξαντλήσει τα όριά της» και φτάσαμε στην υποχρεωτικότητα με απειλή βαριού προστίμου για όλους τους άνω των 60; Ο Μητσοτάκης δεν έδωσε καμιά εξήγηση.\nΤι έγινε το «συνεκτικό σχέδιο» με τη «σωστή και στοχευμένη επικοινωνία»; Ποια ήταν αυτή η «σωστή και στοχευμένη επικοινωνία», που κανένας δεν την είδε; Γιατί απέτυχε; Ούτε γι’ αυτό έδωσε την παραμικρή εξήγηση ο Μητσοτάκης.\nΜέχρι τώρα διαβεβαίωναν ότι τα μέτρα περιορισμού πρόσβασης των μη εμβολιασμένων σε ορισμένες κοινωνικές δραστηριότητες είναι αρκετά για να ανακόψουν τις δραματικές συνέπειες του τέταρτου κύματος. Βάσει ποιας ανάλυσης άλλαξαν και αυτή τη θέση τους και έφτασαν στο πιο ακραίο μέτρο, το οποίο μέχρι τώρα απέρριπταν μετά βδελυγμίας, ομνύοντας στις «αρχές του δημοκρατικού κράτους»;\nΑφού η υποχρεωτικότητα είναι απαραίτητη, γιατί την εφαρμόζουν τώρα και όχι τον Σεπτέμβρη, όταν άρχισε το φούντωμα του τέταρτου κύματος (το οποίο είχε αρχίσει μέσα στο κατακαλόκαιρο); Τι έκαναν από τον Σεπτέμβρη μέχρι τώρα; Απολύτως τίποτα. Μόνο έβριζαν τους ανεμβολίαστους, έλεγαν ότι έχουμε να κάνουμε με «πανδημία ανεμβολίαστων» και έπαιρναν ηλίθια μέτρα περιορισμού των ανεμβολίαστων, ενώ η πανδημία κάλπαζε, τα κρούσματα έφταναν σε επίπεδα ρεκόρ και –το κυριότερο- η κατάσταση γινόταν εντελώς ανεξέλεγκτη, με τα ορφανά κρούσματα να ξεπερνούν το 84% και σήμερα να ξεπερνούν πλέον το 94% του συνόλου των κρουσμάτων, αποτέλεσμα της εγκατάλειψης κι αυτής ακόμη της υποτυπώδους ιχνηλάτησης που έκαναν παλαιότερα.\nΑκόμη και τώρα, που με κατασταλτικό τρόπο προσπαθούν ν’ αυξήσουν το ποσοστό εμβολιασμού στις μεγαλύτερες ηλικίες, δεν προχωρούν σε θέσπιση της υποχρεωτικότητας για μπάτσους, καραβανάδες και παπάδες, που έρχονται σε επαφή με πολύ κόσμο, ενώ –επιπρόσθετα- οι τελευταίοι φέρουν τεράστια ευθύνη για την καλλιέργεια αντιεμβολιαστικής συνείδησης στο «ποίμνιο» που επηρεάζουν (ανθρώπους στην πλειοψηφία τους μεγάλης ηλικίας).\nΕχουν το θράσος να διακηρύσσουν ότι τα πρόστιμα που θα μαζέψουν θα πάνε για την ενίσχυση του ΕΣΥ! Η ενίσχυση του ΕΣΥ, όμως, είναι υποχρέωση του κράτους που γδέρνει με τη φορολογία τους εργαζόμενους και συνταξιούχους, την τεράστια κοινωνική πλειοψηφία. Ομως η καμαρίλα του Μαξίμου έχει διακηρύξει –διά στόματος Σκέρτσου- ότι κάθε παραπέρα ενίσχυση του ΕΣΥ θα ήταν… «πολυτέλεια»! Ακολουθώντας κανείς το συλλογισμό τους για την ανάγκη ενίσχυσης του ΕΣΥ μέσω των προστίμων, καταλήγει στο συμπέρασμα ότι αυτοί ευθύνονται για τους θανάτους ανθρώπων εκτός ΜΕΘ, που πεθαίνουν κυριολεκτικά σαν το σκυλί στ’ αμπέλι, επειδή δεν έβαλαν νωρίτερα τα πρόστιμα μη εμβολιασμού!\nΗ εμβολιαστική εκστρατεία στη χώρα μας απέτυχε παταγωδώς, όχι γιατί έλειπε η υποχρεωτικότητα, αλλά λόγω της εγκληματικής πολιτικής της κυβέρνησης Μητσοτάκη. Γιατί χώρες όπως η Πορτογαλία και η Δανία, με πληθυσμό στο επίπεδο της Ελλάδας, κατάφεραν να έχουν υψηλότατα ποσοστά εμβολιασμού (σχεδόν καθολικό εμβολιασμό στις μεγάλες ηλικίες) χωρίς υποχρεωτικότητα; Γιατί πληθυσμιακά μεγάλες χώρες, όπως η Γαλλία, η Ιταλία, η Ισπανία, κατάφεραν να έχουν υψηλά ποσοστά εμβολιασμού και να περνούν το τέταρτο κύμα ήπια (όσον αφορά νοσηλείες και θανάτους), χωρίς καθολική υποχρεωτικότητα με ηλικιακό κριτήριο, αλλά με στενή ή ευρύτερη υποχρεωτικότητα στους υγειονομικούς και σε κατηγορίες δημόσιων υπάλληλων;\nΕχουμε μιλήσει πολλές φορές για τις εγκληματικές ευθύνες της κυβέρνησης Μητσοτάκη στη διαχείριση της πανδημίας και του εμβολιασμού (αυτά τα δύο ήταν και παραμένουν αλληλένδετα).\nΔιαχειρίστηκαν την πανδημία με όρους πολιτικού κόστους-οφέλους, κλονίζοντας έτσι την εμπιστοσύνη του λαού στην κρατική υγειονομική πολιτική.\nΕφτιαξαν μια επιστημονική επιτροπή πλήρως ενσωματωμένη στην κυβερνητική πολιτική, ένα εξάρτημα αυτής της πολιτικής, χωρίς ίχνος επιστημονικής ανεξαρτησίας, με αποτέλεσμα να κλονίσουν την εμπιστοσύνη ευρύτατων λαϊκών στρωμάτων στην ίδια την επιστήμη, την οποία έβλεπαν να προσωποποιείται σε σαλτιμπάγκους, που τη μία έλεγαν αυτό και την άλλη το ακριβώς αντίθετο, υπηρετώντας όχι την επιστήμη αλλά τις κυβερνητικές σκοπιμότητες.\nΑφησαν πλήρως ανεξέλεγκτους διάφορους ψευτοεπιστήμονες που έκαναν επί της ουσίας αντιεμβολιαστική προπαγάνδα.\nΑφησαν εντελώς ανεξέλεγκτο το ιερατείο που –όπως όλα δείχνουν- έκανε τη μεγαλύτερη ζημιά, καθώς το πιο «ψεκασμένο» τμήμα του φοβέριζε τους πιστούς ότι θα βάλουν τον «αντίχριστο» μέσα τους αν εμβολιαστούν, ενώ η επίσημη ηγεσία ψέλλιζε καμιά κουβέντα υπέρ του εμβολιασμού και την ίδια στιγμή έκλεινε το μάτι στους «ψεκασμένους» να συνεχίσουν το ολέθριο έργο τους, καθώς μ’ αυτό το έργο ασκούν κοινωνικό έλεγχο και συντηρούν και εδραιώνουν τη θέση τους στο αστικό σύστημα εξουσίας.\nΔιαχειρίστηκαν με τον πιο άθλιο τρόπο την υπόθεση με το εμβόλιο της AstraZeneca (τα έχουμε γράψει αναλυτικά και δεν θα τα επαναλάβουμε), κατορθώνοντας (γιατί περί κατορθώματος πρόκειται) να ενισχύσουν φοβίες και ανασφάλειες και να κλονίσουν την εμπιστοσύνη στο εμβόλιο γενικά. Κι όταν απέσυραν το AstraZeneca (άρχισαν να στέλνουν τα αποθέματα που περίσσεψαν σε φτωχότερες χώρες), το έκαναν με τον ίδιο άθλιο τρόπο, αφήνοντας ανθρώπους μισοεμβολιασμένους (λόγω φόβου) και ενισχύοντας παραπέρα τις αμφιβολίες, τις φοβίες και τις ανασφάλειες για τον εμβολιασμό γενικά.\nEλεγαν ψέματα για την πρόοδο του εμβολιασμού και την οικοδόμηση του «τείχους ανοσίας», με μοναδικό στόχο να «ανοίξουν» πλήρως και εντελώς ανεξέλεγκτα τον τουρισμό, επειδή αυτό απαιτούσαν οι καπιταλιστές της τουριστικής «βιομηχανίας» και των μεταφορών. Ετσι, καλλιέργησαν κλίμα εφησυχασμού στους εμβολιασμένους και αναβλητικότητας στους ανεμβολίαστους που φοβούνταν.\nΣτους είκοσι περίπου μήνες της πανδημίας ποτέ δεν έκαναν ένα πραγματικά καθολικό λοκντάουν. Οι χώροι εργασίας των καπιταλιστικών επιχειρήσεων ήταν αποδεδειγμένα τα μεγάλα εκκολαπτήρια και υπερμεταδότες του κοροναϊού, αλλά δεν έκλεισαν ποτέ, ούτε υπήχθησαν σε καθεστώς συστηματικού συνεχούς ελέγχου του συνόλου των εργαζόμενων, ώστε να σταματά έγκαιρα κάθε αλυσίδα υπερμετάδοσης, με εφαρμογή αυστηρής καραντίνας. Τα μέσα μαζικής μεταφοράς, δημόσια και εταιρικά, με το «πάστωμα» των ανθρώπων στο εσωτερικό τους, ήταν ο καθρέφτης αυτού που συνέβαινε στους χώρους εργασίας και βέβαια μετατρέπονταν σε παράγωγες εστίες υπερμετάδοσης. Αυτή η κατάσταση, με τη «διακριτική μεταχείριση» των καπιταλιστικών επιχειρήσεων, είχε τη δική της συνδρομή στην υπονόμευση του εμβολιασμού, σε συνδυασμό με όλα τα υπόλοιπα.\nΘέσπισαν για τα σχολεία αίσχιστα υγειονομικά πρωτόκολλα, τα οποία συνεχίζουν να εφαρμόζουν ακόμα και τώρα, ενώ τα κρούσματα στην ηλικιακή ομάδα 0-17 (μαθητικός πληθυσμός) γνωρίζουν εκρηκτική αύξηση.\nΔεν πρόκειται απλώς για ναυάγιο της κυβερνητικής πολιτικής. Πρόκειται για έγκλημα. Τις ευθύνες του γι’ αυτό το έγκλημα προσπαθεί να κρύψει ο Μητσοτάκης με την υποχρεωτικότητα του εμβολιασμού. Προσπαθεί να μεταφέρει την ευθύνη από την κυβέρνησή του στους ανεμβολίαστους. Εκτείνει το φασίζον ιδεολόγημα της «ατομικής ευθύνης» στα έσχατα όριά του. Επιδιώκει να μη συζητάμε για την υγειονομική ανάγκη του εμβολιασμού αλλά για την υποχρεωτικότητα, τη συνταγματικότητά της και όλα τα συναφή!\nΕβαλε τα παπαγαλάκια να πανηγυρίζουν για τον «εφταπλασιασμό» των ραντεβού για πρώτη δόση μέσα σε ένα 24ωρο. Ποιος είναι ο… μαγικός αριθμός; 17.500 άτομα! Τεράστιο κατόρθωμα (αν δεχτούμε ότι ο αριθμός είναι αληθινός, γιατί καθημερινά μας φλομώνουν στα ψέματα).\nΟ κάθε «ψεκασμένος» αισθάνεται… ήρωας (κατόρθωμα Μητσοτάκη κι αυτό). Ο κάθε ιδεοληπτικός το ίδιο. Οποιος έχει λεφτά θα πληρώσει το πρόστιμο (όπως πλήρωνε και τα δύο υποχρεωτικά ράπιντ τεστ κάθε βδομάδα). Οποιος αδιαφορεί για τα χρέη στην εφορία θα συνεχίσει τον «ηρωισμό» του μη εμβολιασμού. Κάποιοι θα φοβηθούν και θα πάνε να εμβολιαστούν. Αντί για προσέγγιση των ανθρώπων που έχουν φοβίες (καμιά σχέση με «ψεκασμένους» και ιδεοληπτικούς), μέσω γιατρών (ποιων γιατρών, όμως, όταν δεν υπάρχει πρωτοβάθμια φροντίδα υγείας με άμεση σχέση με τον κάθε πολίτη;), προωθούν την κοινωνική διαίρεση, πλήττοντας και μ’ αυτόν τον τρόπο την εμβολιαστική συνείδηση, συνεχίζοντας αυτό που έκαναν από τότε που ξεκίνησε ο εμβολιασμός.\nΚοινωνική υποχρέωση ο καθολικός εμβολιασμός\nΗ δική μας θέση είναι ξεκάθαρη: ο καθολικός εμβολιασμός είναι κοινωνική υποχρέωση. Καμιά κατασταλτική υποχρεωτικότητα δεν θα τον πετύχει. Θα πετύχει αν γίνει υπόθεση της εργατικής τάξης.\nΕπαναλαμβάνουμε αυτά που γράψαμε σε πρόσφατο editorial της εφημερίδας μας:\nΗ COVID-19 έγινε πολύ γρήγορα ταξική νόσος, όμως η τάξη την οποία έπληξε με θανατηφόρα σφοδρότητα δεν μπόρεσε να αντισταθεί στη διαχείρισή της από το κεφάλαιο και τις κυβερνήσεις του ως «άθροισμα ομιλουσών μηχανών». Κάποιες κινητοποιήσεις στον ιταλικό Βορρά, σκόρπιες κινητοποιήσεις σε άλλες ευρωπαϊκές χώρες, σωρεία ανακοινώσεων που ζητούσαν «μέσα προστασίας» (ακόμα κι εκεί που δεν μπορούν να λειτουργήσουν με στοιχειώδη αποτελεσματικότητα) κι αυτό ήταν όλο. Λες και οι λέξεις «καθολικό λοκντάουν» ανήκαν στο λεξιλόγιο του ταξικού εχθρού. Ενώ θα έπρεπε να αποτελούν ταξικό αίτημα, προκειμένου να προστατευτούν οι εργάτες, οι εργάτριες και οι οικογένειές τους από την πανδημία.\nΤο τίμημα που πλήρωσε και πληρώνει η εργατική τάξη είναι πολύ βαρύ. Δεν είναι μόνο οι νεκροί. Είναι και αυτοί που γλίτωσαν αλλά με βαριά προβλήματα στην υγεία τους, που αργότερα μπορεί να γίνουν βαρύτερα.\nΤο εξοργιστικό στη χώρα μας είναι πως από κατευθύνσεις που αυτοπροσδιορίζονται ως ταξικές, ακούστηκαν θυελλώδεις καταγγελίες ενάντια στα ψευτο-λοκντάουν, όχι επειδή ήταν ψευτο-λοκντάουν, όχι με αίτημα να εφαρμοστεί πραγματικά καθολικό λοκντάουν, αλλά ως κατασταλτικά μέτρα. Και δεν αναφερόμαστε, φυσικά, στις συγκεντρώσεις και στην καταστολή που αρκετές φορές εφαρμόστηκε εναντίον τους, αλλά στα απαραίτητα μέτρα κοινωνικής αποστασιοποίησης. Ακούστηκαν γελοία πράγματα που κάποια στιγμή άρχισαν να εγκαταλείπονται, όταν το δεύτερο και το τρίτο κύμα της πανδημίας άρχισαν να σωριάζουν μια εκατόμβη νεκρών κάθε μέρα.\nΟ πυρήνας της ιδεολογικής διαστροφής, όμως, δεν εγκαταλείφθηκε. Παρέμεινε εν υπνώσει και εμφανίστηκε στη διαδικασία του εμβολιασμού, ως υπεράσπιση του ατομικού δικαιώματος στον μη εμβολιασμό! Λες και ο μη εμβολιασμός είναι… πράξη αντίστασης!\nΝα σταματήσουν, λοιπόν, τα παραμυθάκια και η βλακώδης σπέκουλα και να σταθούμε στην ουσία. Η ουσία είναι αν είμαστε υπέρ ή κατά του εμβολιασμού.\nΤους θρησκόληπτους, που ο «πνευματικός» τους τους λέει να μην κάνουν το εμβόλιο γιατί είναι η… σφραγίδα του διαβόλου, δεν μπορούμε να τους πείσουμε εμείς.\nΤους «ψεκασμένους», που εδώ και χρόνια καταναλώνουν θεωρίες συνωμοσίας από ψευδοεπιστήμονες και άλλους αγύρτες του Διαδικτύου, επίσης δύσκολα θα τους επηρεάσουμε.\nΤη μεγάλη μάζα εκείνων που φοβούνται, που έχουν αμφιβολίες, που είναι μπερδεμένοι μπορούμε να την πείσουμε για την αναγκαιότητα του εμβολιασμού. Τι προσπάθειες έγιναν σ’ αυτήν την κατεύθυνση; Ελάχιστες!\nΑντί να αντιμετωπίσουμε όλοι τον εμβολιασμό ως ταξικό καθήκον, βλέπουμε να αναγορεύεται σε μείζον ζήτημα η υποχρεωτικότητα που έχει επιβάλει σε κάποιους κλάδους η κυβέρνηση Μητσοτάκη ή τα τιμωρητικά μέτρα με τη δαπάνη των ράπιντ τεστ που πρέπει να καταβάλει από την τσέπη του ο κάθε ανεμβολίαστος.\nΑυτό είναι το μείζον ή το το οικτρά χαμηλό ποσοστό εμβολιασμού, που οδηγεί την εργατική τάξη και τα υπόλοιπα λαϊκά στρώματα ως πρόβατα επί σφαγή στο τέταρτο κύμα της πανδημίας;\nΗ εργατική τάξη αναγνωρίζεται ως τέτοια στο βαθμό που κινείται ως τάξη, ως συλλογικότητα με κοινά συμφέροντα, άμεσα και μακροπρόθεσμα, και όχι ως άθροισμα ατομικοτήτων, με δικαιώματα που υψώνονται πάνω από το συλλογικό συμφέρον της τάξης.\nΗ επίκληση των ατομικών δικαιωμάτων, ως ύψιστων δικαιωμάτων, είναι αστική αντίληψη. Ποιος δε θυμάται το «δικαίωμα στην εργασία», το οποίο επικαλούνται οι καπιταλιστές και οι κυβερνήσεις τους για να δικαιολογήσουν την απεργοσπασία; Πόσες φορές δεν χτυπήθηκαν από τις δυνάμεις καταστολής περιφρουρήσεις εργασιακών χώρων όπου οι εργάτες απεργούσαν, στο όνομα της άσκησης του δικαιώματος της εργασίας από όσους δεν ήθελαν να απεργήσουν; Πόσα νομικά τερτίπια δεν επιστρατεύτηκαν από τις αστικές κυβερνήσεις, στο όνομα της «πλειοψηφίας» και της «αντιπροσωπευτικότητας», ώστε να μην μπορεί να κηρυχτεί απεργία κι αν κηρυχτεί να μπορεί να κατασταλεί από τον δικαστικό και τον αστυνομικό μηχανισμό;\nΠώς αντιμετώπισε το ταξικό κίνημα αυτή τη λογική, από τότε που υπάρχει; Με βάση την αρχή της ταξικής πάλης για το συλλογικό συμφέρον των εργατών. Τίποτα λιγότερο απ’ αυτό και πάντοτε… εν γνώσει των συνεπειών του νόμου.\nΚαι ξαφνικά, πρέπει να κάνουμε κωλοτούμπα. Εχουμε μια φονική πανδημία που θερίζει την τάξη και τα σύμμαχα στρώματα της φτωχολογιάς, έχουμε μια επιστημονική κατάκτηση, το εμβόλιο, που μπορεί να βάλει φραγμό στην πανδημία και να γλιτώσει ζωές και συνέπειες βαριών νοσήσεων (όπως έχουν προστατέψει όλα τα εμβόλια στην ιστορία της ανθρωπότητας) κι αντί να πούμε ότι είναι ταξικό καθήκον να υπερασπιστούμε το εμβόλιο ως συλλογική διεκδίκηση της τάξης, ως υποχρέωση για την υπεράσπιση των συλλογικών δικαιωμάτων της τάξης, κάποιοι κρύβονται πίσω από το ατομικό δικαίωμα του κάθε μη εμβολιασμένου.\nΣταματήστε να κρύβεστε πίσω από το ατομικό δικαίωμα και πείτε μας αν θεωρείτε τον εμβολιασμό υπόθεση της ταξικής πάλης. Μην μπερδεύετε τον κόσμο απλώνοντας μπόλικο τραχανά στο τραπέζι (για την ανάγκη ενίσχυσης του ΕΣΥ, για την ανάγκη να δημιουργηθεί πραγματική ΠΦΥ κτλ). Σ’ αυτά όλοι συμφωνούμε και αν υπήρχαν, ιδιαίτερα μια ΠΦΥ με στενές επαφές με τον κόσμο, θα είχαμε καλύτερα αποτελέσματα στον εμβολιασμό. Ομως δεν υπάρχουν και δεν μπορούν να κατακτηθούν άμεσα, με τους σημερινούς ταξικούς συσχετισμούς. Το ερώτημα είναι σαφές και δεν μπορείτε να το αποφύγετε γενικολογώντας και βάζοντας όλα τα θέματα στο τραπέζι: είστε υπέρ ή κατά του εμβολιασμού;\nΕίστε υπέρ ή κατά μιας επιστημονικής κατάκτησης που σώζει ζωές από μια φονική πανδημία; Αφήστε τα παραμυθάκια για τα μονοπώλια του φαρμάκου, λες και οι υπόλοιποι δεν ξέρουμε τι συμβαίνει. Και τα εμβόλια και τα φάρμακα στα χέρια του κεφαλαίου βρίσκονται, από τότε που υπάρχουν. Δεν έπαψαν, όμως, να προστατεύουν. Ειδικά τα εμβόλια, οδήγησαν στον περιορισμό ή και στην εξαφάνιση επιδημικών νόσων που θέριζαν την ανθρωπότητα.\nΓια μας είναι ξεκάθαρο πως όποιος/α αναγορεύει σε ύψιστο καθήκον την υπεράσπιση του ατομικού δικαιώματος, απλά έχει βρει έναν εύσχημο, έναν ντροπαλό τρόπο για να κρύψει την υποστήριξή του στο αντιεμβολιαστικό ρεύμα. Γι’ αυτό και ξεχνάει το συλλογικό δικαίωμα της εργατικής τάξης στη ζωή και στην υγεία και τα καθήκοντα που απορρέουν απ’ αυτό το δικαίωμα.\nΑπό την κυβέρνηση Μητσοτάκη δεν μπορούμε να περιμένουμε τίποτα. Ο καθολικός εμβολιασμός πρέπει να γίνει υπόθεση της εργατικής τάξης, πρέπει να αντιμετωπιστεί ως σημαντικότατο ταξικό καθήκον στις συνθήκες που διανύουμε.\nΜε την πειθώ (άπειρα είναι τα επιχειρήματα πλέον) πρέπει να πείσουμε τον συνάδελφο, τον φίλο, τον συγγενή, τον γείτονα, ότι πρέπει να εμβολιαστεί. Σε όσους επικαλούνται ατομικό δικαίωμα για να μη συζητήσουν, πρέπει να υπενθυμίσουμε με αυστηρότητα ότι ανώτατες από τα όποια ατομικά δικαιώματα είναι οι κοινωνικές υποχρεώσεις. Σε νέους/ες που επικαλούνται τη νιότη τους («εγώ δεν κινδυνεύω, γιατί να εμβολιαστώ;»), δε χρειάζεται να μείνουμε μόνο στα στοιχεία που δείχνουν ότι και νέοι νοσούν βαριά, ακόμη και πεθαίνουν. Πρέπει πρωτίστως να τους πείσουμε ότι δεν μπορούν να συμπεριφέρονται ατομικιστικά, γιατί ο ατομισμός σ’ αυτό το επίπεδο είναι γαϊδουριά.\nΕχουμε επιχειρήματα, επιστημονικά, ιδεολογικά και πολιτικά. Ο καθένας και η καθεμιά μας ξέρει πώς πρέπει να μιλήσει στον περίγυρό του. Πάνω απ’ όλα, όμως, πρέπει να παλέψουμε για ν’ αναπτυχθεί κίνημα μέσα από την εργατική τάξη υπέρ του εμβολιασμού.\nΚαθολικό λοκντάουν ΑΜΕΣΑ\nΕτσι που έχει διαμορφωθεί η κατάσταση σήμερα, πέρα από την κοινωνική υποχρέωση του καθολικού εμβολιασμού, επιβάλλεται ένα πραγματικά καθολικό λοκντάουν, για να ανακοπεί η μετάδοση του κοροναϊού, που έχει αποκτήσει εφιαλτικές και ανεξέλεγκτες διαστάσεις (θυμίζουμε: πάνω από 94% τα ορφανά κρούσματα).\nΟ αγώνας για ενίσχυση του δημόσιου συστήματος υγείας πρέπει να είναι διαρκής. Ομως το πρώτο πρόβλημα σήμερα είναι να ανακοπεί η διασπορά του ιού, ώστε να ανακοπεί και ο ρυθμός των νοσήσεων. Κι αυτό δεν μπορεί να γίνει χωρίς μέτρα κοινωνικής αποστασιοποίησης.\nΜιλάμε για πραγματικά καθολικό λοκντάουν, όμως, όχι για ψευτο-λοκντάουν. Να κλείσει κάθε παραγωγική και άλλη δραστηριότητα εκτός απ’ αυτές που είναι απαραίτητες. Να κλείσουν τα σχολεία (είναι μια ευκαιρία κιόλας, λόγω των δεκαπενθήμερων διακοπών). Να μην μπορούν να λειτουργήσουν οι υπερμεταδότες του ιού (χώροι εργασίας, μέσα μαζικής ματαφοράς, γήπεδα κτλ.).\nΧωρίς μια τέτοια άμεση παρέμβαση, ακόμα κι αν αυξηθεί ο εμβολιασμός, το κόστος σε νοσήσεις-διασωληνώσεις-ανθρώπινες ζωές θα είναι τεράστιο, μέχρι να αποδώσει η αύξηση του εμβολιασμού. Σε ευρωπαϊκές χώρες με πολύ καλύτερη επιδημιολογική εικόνα και υψηλότερο ποσοστό εμβολιασμού σε σχέση με την Ελλάδα (π.χ. Γερμανία) έκλεισαν τις χριστουγεννιάτικες αγορές και κλείνουν τα γήπεδα, ενώ στην Ελλάδα η κυβέρνηση Μητσοτάκη αδιαφορεί για τις καθημερινές εκατόμβες νεκρών και αναγορεύει σε ύψιστο στόχο το πώς θα «σώσουμε τα Χριστούγεννα».\nΕπιβάλλει τον υποχρεωτικό εμβολιασμό, όχι μόνο για να φορτώσει στο λαό τις δικές της εγκληματικές ευθύνες, αλλά και για να μπορεί να πλασάρει την υποχρεωτικότητα ως δραστική λύση για την τρέχουσα εξέλιξη της πανδημίας, ενώ ξέρει πολύ καλά ότι άμεσα τουλάχιστον δεν θα υπάρξει κανένα αποτέλεσμα.\nΕΜΒΟΛΙΑΣΜΟΣ ΛΟΚΝΤΑΟΥΝ ΨΕΥΤΟ-ΛΟΚΝΤΑΟΥΝ\nΠροηγούμενο ΆρθροΣτη φυλακή παραμένει και ο Μπαρμπαρούσης\nΕπόμενο άρθρο Υποτακτικοί στους ιμπεριαλιστικούς πολεμικούς σχεδιασμούς\nΥγεία 2 Ιούλ 2022, 18:36\nΥγεία 1 Ιούλ 2022, 18:40\nΥγεία 30 Ιούν 2022, 19:37\n12 νεκροί - 13 νέες διασωληνώσεις\nΥγεία 29 Ιούν 2022, 18:39\nΤις 231 έφτασαν οι εισαγωγές covid ασθενών στα νοσοκομεία\n16 νεκροί - 15 νέες διασωληνώσεις\nΥγεία 28 Ιούν 2022, 19:05


Δημοσιεύθηκε - 06/01/2012 : 00:00:10\nΜε τη Δευτέρα Παρουσία!\nΔημοσιεύθηκε - 09/01/2012 : 13:10:52\nΔείτε και τις 6 εικόνες:\nέχει και σχόλια.\nEdited by - xipolitakos on 09/01/2012 13:11:57\nΔημοσιεύθηκε - 09/01/2012 : 13:38:22\nΠρέπει να μάθω από που προμηθεύονται τέτοιας αντοχής ταινίες (ή μήπως οι επιβάτες αυτών των αεροπλάνων είναι μεγάλης ψυχολογικής αντοχής; )! Τις θέλω για το ιδιωτικό μου τζετ για...κάτι μικροεπισκευές!\nΔημοσιεύθηκε - 09/01/2012 : 14:45:16\nEdited by - xipolitakos on 09/01/2012 14:45:46\nΔημοσιεύθηκε - 09/01/2012 : 15:10:30\nΔημοσιεύθηκε - 09/01/2012 : 15:23:27\n@trexantiris "Πρέπει να μάθω από που προμηθεύονται τέτοιας αντοχής ταινίες (ή μήπως οι επιβάτες αυτών των αεροπλάνων είναι μεγάλης ψυχολογικής αντοχής;)! Τις θέλω για το ιδιωτικό μου τζετ για...κάτι μικροεπισκευές!"\nΈχει ο περιπτεράς της γειτονιάς μου. Πες μου να σου στείλω αν είναι.\nΔημοσιεύθηκε - 09/01/2012 : 16:42:09\nΠάρε μια για εμένα!...\nΜπορεί να χρειαστουν και στο Μεγαλέκο αν είναι μεγάλης αντοχής\nΔημοσιεύθηκε - 09/01/2012 : 16:48:48\nΕντάξει θα σου φέρω. Εϊναι φοβερής αντοχής. Ο περιπτεράς ήταν μηχανικός στο τσάλεντζερ και ξέρει.\nΔημοσιεύθηκε - 09/01/2012 : 17:17:54\nΠού ήταν κατά τη διάρκεια της έκρηξης του διαστημικού λεωφορείου Challenger;\nEdited by - xipolitakos on 09/01/2012 19:06:57\nΔημοσιεύθηκε - 09/01/2012 : 18:52:46\nΔημοσιεύθηκε - 09/01/2012 : 19:11:04\nΒλέπω αρκετές προτάσεις...\nΧμμ… Φθηνή και μεγάλης αντοχής!\nΝα προτιμήσω του Γιάννη;\nΔημοσιεύθηκε - 09/01/2012 : 19:12:35\nΩπ! σε ξέχασα! Χρόνια πολλά για τη γιορτή σου Γιάννη... έστω και 2 ημέρες μετά.\nΔημοσιεύθηκε - 09/01/2012 : 21:02:03\nΤι φτηνή; Ούτε να το σκέφτεσαι!\nΘα σου φέρω εγώ είπα. Πως το είπε;\nΟ περιπτεράς ο γέρο νέγρο μπουμ!\nΚι απ' τη στιγμή που γελάμε μ' αυτές τις εικόνες, σκέψου το γέλιο που θα ρίχνουν οι ιδιοκτήτες των αεροπορικών εταιριών αυτών.\nΘα βλέπουν τον κόσμο να επιβιβάζεται και θα λεν. Ουάχαχα, κοίτα τους μ@λ@κ€ς που μπαίνουν.\nΔημοσιεύθηκε - 16/01/2012 : 17:11:58\nReaction Engines A2. Ευρώπη-Σίδνευ σε 5 ώρες\nΤο πότε ακριβώς θα μπορέσει να τεθεί σε λειτουργία και να ξεκινήσει τα συγκεκριμένα δρομολόγια το αεροσκάφος δεν έχει διευκρινιστεί ακόμη. Ίσως και να περάσουν πολλά χρόνια. "Το A2 έχει σχεδιαστεί ούτως ώστε να απογειώνεται από το διεθνές αεροδρόμιο των Βρυξελλών και να ταξιδεύει υποηχητικά και να πετά ώς τον βόρειο Ατλαντικό με ταχύτητα περίπου ενός Mach (το οποίο αντιστοιχεί σε 1.225 χιλιόμετρα την ώρα). Κατεθυνόμενο προς τον Νότιο Πόλο και με τελικό προορισμό τον Ειρηνικό Ωκεανό και την Αυστραλία, θα φθάνει τα 5 Mach την ώρα", δήλωσε ο υπεύθυνος της κατασκευάστριας εταιρείας, Alan Bond.\nΤο αεροσκάφος έχει μήκος 143 μέτρα και μπορεί να πετάξει για τον τελικό του προορισμό χωρίς ενδιάμεση στάση, διανύοντας συνολική απόσταση 20.000 χιλιομέτρων. Λειτουργεί με υγρό υδρογόνο, το οποίο θεωρείται φιλικό προς το περιβάλλον καθώς εκπέμπει νερό και νιτρώδες οξείδιο, αντί διοξείδιο του άνθρακα.\nΟι επιβάτες θα ταξιδεύουν χωρίς παράθυρα, εξ αιτίας της υπερθέρμανσης που προκαλείται από τις υψηλές ταχύτητες. Στη θέση των παραθύρων θα τοποθετηθούν οθόνες τηλεόρασης, ούτως ώστε ο επιβάτης να έχει την αίσθηση ότι βλέπει απ' έξω. Η μέση τιμή του εισιτηρίου θα κυμαίνεται στα 7.660 δολάρια.\nΔημοσιεύθηκε - 16/01/2012 : 17:41:48\nΑραγε πόσοι θα πετάνε από την χρεοκοπημένη Ευρώπη για Αυστραλία;\n7.660 $ μέση τιμή!!!!!!!!\nΝα υποθέσω ότι κάτι ανάλογο με την θέση του ντι Κάπριο στον Τιτανικό δεν παίζει!!!


EuroLeague (30/12): Ώρα να σπάσει το σερί της ΤΣΣΚΑ... • Bet-planet.gr\nEuroLeague (30/12): Ώρα να σπάσει το σερί της ΤΣΣΚΑ...\nΟλοκληρώνεται η EuroLeague για το 2020. Πολύ σημαντικές αναμετρήσεις σε όλα τα μέτωπα, διαβάστε ξεχωριστά για το Ερυθρός Αστέρας - Παναθηναϊκός ΟΠΑΠ.\nΦενέρμπαχτσε - Βιλερμπάν: Χαμογέλασε μετά από αρκετό καιρό την προηγούμενη εβδομάδα η Φενέρ. Η ομάδα του Ιγκόρ Κοκόσκοφ επικράτησε του Ολυμπιακού αρκετά πιο εύκολα απ' ότι δείχνει το τελικό 84-77 και κατάφερε να βελτιώσει στο 6-10 το ρεκόρ της στη EuroLeague. Δεν προέκυψε κάποιος απρόοπτος τραυματισμός τις τελευταίες ώρες για τη Φενέρ, έτοιμος να προσφέρει ακόμα περισσότερο ο Γκούντουριτς. Η Φενέρ συνεχίζει, πάντως, να έχει την χειρότερη επίθεση της EuroLeague (72.9 πόντοι ενεργητικό), την ώρα που δέχεται 79.6 πόντους ανά αγώνα. Στο 11-3 το ρεκόρ των γηπεδούχων στην τουρκική λίγκα μετά την ήττα στο ντέρμπι με την Εφές (72-85).\nΗ Βιλερμπάν, από τη μεριά της, βρίσκεται στο 5-10 στη EuroLeague. Οι Γάλλοι πάλεψαν για το θετικό αποτέλεσμα την προηγούμενη εβδομάδα, ωστόσο δεν τα κατάφεραν απέναντι στην ΤΣΣΚΑ Μόσχας (78-87). Το χειρότερο για τον coach Πάρκερ, όμως, είναι πως έχασε με τραυματισμό τον πολύ σημαντικό Φολ (σέντερ), ενώ είναι αμφίβολος ο Γιαμπουσελέ (φόργουορντ). Η Βιλερμπάν μέχρι σήμερα σκοράρει 75.8 πόντους κατά μέσο όρο και δέχεται 78.9 πόντους ανά αγώνα στη EuroLeague, ενώ στην Pro A βελτίωσε το ρεκόρ της στο 5-2 καθώς έριξε στο καναβάτσο τη Γκραβελίν με 96-68.\nΈχει βρει ρυθμό η Φενέρ με τις προσθήκες και τις επιστροφές των τελευταίων εβδομάδων, με σημαντικά προβλήματα η Βιλερμπάν. Άσος από ημίχρονο.\nΜπάγερν Μονάχου - Μπαρτσελόνα: Η Μπάγερν Μονάχου μπορεί να υποχώρησε στο 10-6 μετά το εκτός έδρας 73-74 από τη Ζαλγκίρις Κάουνας, ωστόσο φάνηκε γι' ακόμα μία φορά πως είναι ικανή για το καλύτερο δυνατό απέναντι σε κάθε αντίπαλο. Ουσιαστικά, οι Βαυαροί έχασαν επειδή ο Γκριγκόνις έβαλε ένα τρομερό καλάθι στη λήξη του αγώνα. Όπως και να 'χει, η ομάδα του Αντρέα Τρινκιέρι βρίσκεται σε αρκετά καλή κατάσταση, ωστόσο ο Ιταλός τεχνικός έχει να σκέφτεται την πολύ σημαντική απουσία του Λούτσιτς (φόργουορντ), που παραμένει αμφίβολος. Η Μπάγερν μέχρι σήμερα σκοράρει 78.8 πόντους ανά αγώνα, έχει την 4η καλύτερη άμυνα της EuroLeague με παθητικό 75.8 πόντους κατά μέσο όρο, ενώ στην Bundesliga βελτίωσε στο 7-1 το ρεκόρ της μετά το 84-70 επί της Μπάμπεργκ.\nΌσο για τη Μπαρτσελόνα; Γνώρισε την 3η της ήττα στα τελευταία 4 παιχνίδια και υποχώρησε στο 11-5 στη EuroLeague. Η ομάδα του Σαρούνας Γιασικεβίτσιους δεν τα κατάφερε στην Πόλη απέναντι στην Εφές (79-86) κι ο Λιθουανός προπονητής γι' ακόμα μία φορά είχε έντονα παράπονα από τους παίκτες του. Η Μπαρτσελόνα κατάφερε να βγάλει αντίδραση στο clasico για τη Liga Endesa (87-82 στη Μαδρίτη, 13-3 ρεκόρ), ωστόσο πρέπει να κάνει το ίδιο και στη EuroLeague. Δεν προέκυψε κάποιο απρόοπτο πρόβλημα για τους "μπλαουγκράνα", οι οποίοι έως τώρα μετρούν 80.6 πόντους υπερ ανά παιχνίδι με 39.9% στα τρίποντα, ενώ την ίδια ώρα δέχονται 72.6 πόντους ανά ματς. Κοινώς, έχουν την καλύτερη άμυνα της διοργάνωσης.\nΔεν βγαίνει άκρη εύκολα στο συγκεκριμένο ματς, δεν υπάρχει και καμία απόδοση που να αξίζει ποντάρισμα, καθώς οι bookmakers έχουν διαβάσει όλα τα ενδεχόμενα εξαιρετικά. No bet και αναμονή για το live betting.\nΑρμάνι Μιλάνο - ΤΣΣΚΑ Μόσχας: Εντός της πρώτης 8άδας της EuroLeague με ρεκόρ 9-6 παραμένει η Αρμάνι Μιλάνο. Η ομάδα του Ετόρε Μεσίνα, όμως, έρχεται από μία από τις χειρότερες φετινές εμφανίσεις της στη φετινή διοργάνωση. Πιο συγκεκριμένα, οι Ιταλοί έχασαν με 79-84 έπειτα από ένα ματς που ποτέ δεν πέρασαν μπροστά στο σκορ! Αμφίβολος ο Μίτσοφ, η Αρμάνι Μιλάνο μετράει 81.3 πόντους υπέρ ανά παιχνίδι και δέχεται 79.6 πόντους κατά μέσο όρο. Στο 11-1 στο ιταλικό πρωτάθλημα οι γηπεδούχοι, οι οποίοι έριξαν στο καναβάτσο πριν από λίγες ώρες τη Βίρτους Μπολόνια με 73-68.\nΓια την ΤΣΣΚΑ Μόσχας, από την άλλη, τι να γράψει κανείς; Η ομάδα του Δημήτρη Ιτούδη έρχεται από 11 σερί νίκες, με τελευταίο "θύμα" της την Βιλερμπάν στη Γαλλία με 87-78. Βέβαια, τα νέα από το αγωνιστικό ρεπορτάζ δεν είναι ευχάριστα. Κι αυτό διότι ο Χάκετ (γκαρντ) που έχει χάσει τα τελευταία ματς παραμένει αμφίβολος, ενώ την ίδια ώρα στα πιτς βρίσκεται ο Κλάιμπερν (φόργουορντ) που τραυματίστηκε στη Γαλλία. Η "Αρκούδα" σκοράρε μέχρι σήμερα 84.4 πόντους ανά αγώνα κι έχει την καλύτερη επίθεση της διοργάνωσης, ενώ την ίδια ώρα στη EuroLeague δέχεται 77.3 πόντους ανά ματς. Η ΤΣΣΚΑ έχει 8 νίκες σε 10 παιχνίδια στη VTB League μετά το 83-76 επί της Ούνικς Καζάν.\nΤι θα ποντάρουμε; Η ΤΣΣΚΑ τρομάζει αλλά πλέον έχει αρκετά προβλήματα και η Αρμάνι Μιλάνο δεν είναι αμελητέα ποσότητα. Θα στηρίξουμε τους Ιταλούς στο combo bet που θα δείτε στη συνέχεια.\nΦενέρμπαχτσε - Βιλερμπάν: 1/1 (1.61)\nΑρμάνι Μιλάνο - ΤΣΣΚΑ Μόσχας: 1 (+8,5) & over 152,5 (2.03)


🕔03/07/2020 - 20:08\nΠώς σχολίασε το κόμμα της αντιπολίτευσης τις ανακοινώσεις του πρωθυπουργού\n«Σήμερα ο κ. Μητσοτάκης, με τις ανακοινώσεις του, ομολόγησε την πλήρη αποτυχία του. Πάλι με καθυστέρηση και με μέτρα είτε ανεπαρκή είτε εγκληματικά, οδηγεί την οικονομία σε ακόμη πιο βαθιά ύφεση. Ο κ. Μητσοτάκης έκανε ξεκάθαρο τι εννοεί 'σχέδιο για την οικονομία'», αναφέρει η ανακοίνωση της αξιωματικής αντιπολίτευσης και υπογραμμίζει ότι «εννοεί το τέλος της εργασίας και στον τουρισμό, και τη μετατροπή εκατοντάδων χιλιάδων εργαζομένων σε ανέργους».\nΗ αξιωματική αντιπολίτευση κατηγορεί τον πρωθυπουργό ότι «με άκρα κυνικότητα δε, διακήρυξε την απόλυτη απόσυρση του κράτους από την αγορά εργασίας, λέγοντας 'να κάνουν ό,τι θέλουν οι εργοδότες'» και σχολιάζει: «Γιατί, για τον κ. Μητσοτάκη οι εργαζόμενοι είναι το αμορτισέρ της οικονομίας. Του διαφεύγει προφανώς ότι χωρίς τους εργαζόμενους ούτε πλούτος παράγεται ούτε η αγορά κινείται».\n«Εννοεί την εμμονή στη μείωση των μισθών, όσων 'τυχερών' δεν απολυθούν με την αποτυχημένη ΣΥΝεργατική συνταγή του. Εννοεί ότι θα μειώσει την προκαταβολή φόρου μόνο για το 2020 για να τα πάρει πίσω από τον κόσμο το 2021, δυσχεραίνοντας την ανάκαμψη, περιμένοντας προφανώς ότι μέχρι τότε θα έχουν φυτρώσει λεφτόδεντρα στις επιχειρήσεις. Εννοεί ότι τα μόνα χρήματα που θα πάρουν οι ελεύθεροι επαγγελματίες θα είναι δάνεια. Και είπε μάλιστα ότι υπάρχουν επιχειρήσεις που χρειάζονται ρευστότητα και υπάρχουν και μη βιώσιμες επιχειρήσεις» συνεχίζει η αξιωματική αντιπολίτευση και διερωτάται:\n«Αλήθεια, όποια επιχείρηση χρειάζεται σήμερα ζεστό χρήμα είναι μη βιώσιμη για την κυβέρνηση; Ποιος κρίνει τη βιωσιμότητα κατά τον κ. Μητσοτάκη;». «Σε κάθε περίπτωση, ο κ. Μητσοτάκης πρέπει να καταλάβει ότι δεν θα μπορέσει να φορτώσει τα βάρη και αυτής της κρίσης στον κόσμο της εργασίας. Γιατί όσο και αν προσπαθήσει να περιορίσει τις συνταγματικές ελευθερίες, η νέα γενιά και οι εργαζόμενοι ξέρουν και να αγωνίζονται και να διεκδικούν και να κερδίζουν», καταλήγει η ανακοίνωση του ΣΥΡΙΖΑ.\nΣΥΡΙΖΑ Μητσοτάκης ελληνική οικονομία εργασιακά κορωνοϊός αγορά εργασίας


Το τουίτ... χρησμός του Καμμένου και οι αντιδράσεις\n27/08/2018, 11:11 16\nΕπικό τρολάρισμα στον υπουργό Εθνικής Άμυνας για το ημιτελές «τιτίβισμα»\nΈνα ημιτελές Tweet λίγο μετά τα μεσάνυχτα από τον λογαριασμό του υπουργού Εθνικής Άμυνας, Πάνου Καμμένου, ήταν αρκετό να «ανάψει φωτιές».\nΤο Τweet έγραφε μόνο «Οι Ένοπλες Δυνάμεις» και ήταν αρκετό για να ξεκινήσει ένα «πάρτι» των χρηστών προς τον Πάνο Καμμένο.\nΌπως φαίνεται από το επόμενο tweet, ο Πάνος Καμμένος πήγε να γράψει σχετικά με την υδροφόρα ΣΤΥΜΦΑΛΙΑ που στέλνει το Πολεμικό Ναυτικό στην Ύδρα για να αντιμετωπίσει την έκτακτη ανάγκη που έχει δημιουργηθεί.\nΩστόσο μάλλον, πριν ολοκληρώσει το κείμενο, πάτησε το κουμπί «αποστολή» κι έτσι βγήκε ένα tweet που έγραφε μόνο «Οι Ένοπλες Δυνάμεις».\nΗ αντίδραση των χρηστών ήταν άμεση.\nΗ πρώτη ανάρτηση του Πάνου Καμμένου\nΟι ´Ενοπλες Δυνάμεις\n— Panos Kammenos (@PanosKammenos) August 26, 2018\nΗ δεύτερη ανάρτηση του υπουργού Εθνικής Άμυνας\nΟι ´Ενοπλες Δυνάμεις ήδη έχουν διαθέσει στην ´Υδρα πλοίο υδροφόρα για συνεχή τροφοδοσία νερού και άμεσα διαθέσιμες 4 ηλεκτρογεννήτριες και μια μονάδα αφαλάτωσης αν ζητηθούν\n— Panos Kammenos (@PanosKammenos) 26 Αυγούστου 2018\n-> Πάντως για να λέμε την αλήθεια Πρόεδρε αν είναι να παίζει συνέχεια ο μικρός με το σμάρτφον πάρε καλύτερα κινητό με κουμπάκια\n-> Ένα κέρμα κάποιος ρε παιδιά.\n(ή είναι απλά το trailer?)\n-> Ρίξε δυο πάγους και συνέχισε πρόεδρε.\n-> Φαντάσου να είχαμε πυρηνικά και να είχε αυτός εδώ το κουμπί...\n-> Τι έγινε...πραξικόπημα?\n-> Πρόεδρε, όλα καλά? Κάπως ξεκούδουνο αυτό το ποστάρισμα. Να καλέσω κάποιον?\n-> Πάλι μπήκε ο μικρός στο ακκάου σου πρόεδρε\n-> Θα πεις ποίημα;\n-> Να το συνεχίσουμε εμείς Υπουργέ?\n-> Δικό σας τώρα!!!!!\nΡε τις συριζο κωλοτουμπες, πλησιάζουν οι εκλογές, εκεί να δείτε τι θ α πάθετε!!!!! Οι φάπες που θα τρώτε θα έχουν πολύ πλάκα!!!\nΟ ΕΝΑΣ ΕΧΕΙ ΤΟΝ ΑΛΛΟΝ ΑΑΠΟ ΤΑ ..ΦΡΥΔΙΑ ,,, ΚΑι ΣΦΙΓΓΕΙ Η ΧΑΛΑΡΩΝΕΙ ΑΝΑΛΟΓΑ.Ο ΤΑΝ ΟΜΩΣ ΘΑ ΑΛΛΑΞΟΥΝ ΤΑ ΠΡΑΓΜΑΤΑ ΘΑ ΣΦΙΚΤΟΥΝ ΜΕ ΤΗΝ ΜΕΓΓΕΝΙ ΤΟΣΟ ΚΑΛΑ ΤΑ ΦΡΥΔΙΑ ΤΟΥ ΧΟΝΤΡΟΥ ΠΟΥ ΘΑ ΤΑ ΞΕΡΑΣΕΙ ΟΛΑ.ΚΑΙ ΤΗΝ ΜΕΓΓΕΝΙ ΘΑ ΤΗΝ ΧΕΙΡΙΖΟΜΑΙ ΕΓΩ\n...τα φρύδια σου προς το παρόν!\nKαμμέvε γύρνα στην ΝΔ μας! Από εδώ ξεκίvnσες, εδώ μεγάλωσες, εδώ αvήκεις! Γύρνα στο σπίτι σου Πάνο! Και μην πεταχτεί σαν την βoύρτσα κανένας πονηρίδης ότι αυτά δεν γίvovται... θα τους θυμίσω ότι δεxτήκαμε Σαμαρά που έριξε την κυβέρvησή μας, δεχτήκαμε μπoυμπoύκο και τσεκoυράτo!\nΟι τελευταίες 11 λέξεις περικλείουν την αλήθεια!\nΧα! Τον έχουμε χειροπόδαρα δεμένο. Χωρίς την προστασία μας πάει ψειρού!\n@12:50: Aυτό το είχαμε πάντα στο κόμμα μας. Να σου θυμίσω τον αποστάτη επίτιμο που τον δεχτήκαμε (ο Καραμάν-αλής ο κουφός), τον έτερο αποστάτη Σαμαρά (ο Καραμάν-αλής ο σουβλακοφάγος), την Ντόρα που έφτιαξε δικό της κόμμα αλλά δεν βρήκε ούτε την ψήφο της... και τελευταία τον Άδωνι. Πάντα γλείφαμε εκεί που φτύναμε...\nΣυριζοτρολάκι, αυτά είναι τα τελευταία 60λεπτα που μαζεύεις, κουράγιο! Σύντομα πίσω στο 3% σας, ξεφτίλες συριζαίοι!\n@14:10: Είσαι ωραioς φίλε μου chris! Έλα από τα γραφεiα μας και ζήτα τον αvτιπρόεδρο μπoυμπoύκο, να σου δώσω τα 0.80 ευρώ για το σχόλιό σου!\nΤις απολογίες του άραγε...τις ετοιμάζει; Ξέρω, άσχετο αλλά αναρωτιέμαι...\nΟι ένοπλες δυνάμεις covfefe.\nπατησε το εντερ πριν ολοκληρωσει την προταση????καλα μιλαμε για ΤΗΝ ειδηση...μπορω να την συγκρινω με την ειδηση οτι ο κουλης ταξιδευει με ελικοπτερα και ιδιωτικα αεροσκαφη εφοπλιστων\nΒρε απλυτε το θέμα είναι ότι έχει ξαναγίνει και τα έριξε στον γιό του η πολύ ξαπλώστρα νεκρωνει τον εγκέφαλο.\nσημαντικη ειδηση ειναι το λαθος στην αναρτηση του καμενου ή οτι ο κουλης ο σωτηρας ηδη εχει πολλα γραματια να εξαργυρωσει οποτε παλι στην πλατη του λαου θα γινει το φαγοποτι των γαλαζιων λαμογιων ρε ξεπλυμενε?\nΑυτά είναι.. το έλυσε το πρόβλημα..\nΘα τα ριξει παλι στον γιό του ο ρεζιλης


ΤΡΙΤΗ 24 ΝΟΕ 2020 | 20:39\nΘα διεξαχθεί με άρτιο τεχνολογικά τρόπο και θ' επικεντρωθεί στις γενικότερες επιπτώσεις της πανδημίας covid-19 στη Δημόσια Υγεία και στην Οικονομία\nTo e-Forum Υγείας 2020 είναι ενταγμένο στο πλαίσιο του καθιερωμένου από το 2013, Forum Υγείας και αποτελεί την 8η συνεχή διοργάνωσή του. Όπως αναφέρει σχετική ανακοίνωση, θα διεξαχθεί με άρτιο τεχνολογικά τρόπο, το διάστημα από 21 έως 25 Σεπτεμβρίου 2020 και οι ενδιαφερόμενοι μπορούν να το παρακολουθήσουν ελεύθερα στην επίσημη ιστοσελίδα της διοργάνωσης www.forumanaptixis.gr.\nΘα είναι στην ουσία ένα 5νθήμερο αφιερωμένο σε όλα τα επίκαιρα θέματα που αφορούν στην «Υγεία και την Ανάπτυξη», με έμφαση στις γενικότερες επιπτώσεις που έχει δημιουργήσει η πανδημία covid-19 στη Δημόσια Υγεία και στην Οικονομία.\nΠαράλληλα με μια σειρά εφαρμογών και υπηρεσιών, που συνοδεύουν τη διοργάνωση στην προετοιμασία της, κατά την διάρκεια των τηλεδιασκέψεων και μετά την ολοκλήρωσή τους, θα αποτελέσει ένα πολύ ενδιαφέρον και χρηστικό γεγονός για όλους όσους το βιώσουν διαδικτυακά.\n Αντιμετώπιση των επιπτώσεων του κορωνοϊού στην δημόσια υγεία και στην οικονομία.\n «Ζώντας με Ιδιοπαθή Φλεγμονώδη Νοσήματα Εντέρου (ΙΦΝΕ)».\n Εκπρόσωποι Φορέων ασθενών (εθελοντικές ομάδες υγείας) ρωτούν τους ειδικούς για τις επιπτώσεις της κορωνο-ίωσης στις ευπαθείς ομάδες και τα ειδικότερα μέτρα προφύλαξης.\n Κορωνοϊός και σχολεία: Οδηγίες προφύλαξης και πραγματικότητα.\n Νεώτερα ερευνητικά δεδομένα για την covid-19.\nΧορηγοί του 8ου e-Forum Υγείας είναι οι: Lever Σύμβουλοι Ανάπτυξης ΑΕ, CISCO systems, Ινστιτούτο Έρευνας και Καινοτομίας «The Sowing» (IRIS), Unitype Β. & Μ. Σουβαλιώτης και Aplopolis.\nΜεταξύ των χορηγοί επικοινωνίας είναι και το ενημερωτικό portal www.thebest.gr\nΤο Αναλυτικό Πρόγραμμα των εκδηλώσεων του e-Forum Υγείας έχει ως ακολούθως:\n• Χάρης Ανδρικόπουλος Αντιπρόεδρος Επιμελητηρίου Αχαΐας\nΣυντονισμός: Παναγιώτης Γιαλένιος, εκδότης «Συμβούλου Επιχειρήσεων».\n• Αντώνης Χαροκόπος, Πρόεδρος Περιφερειακής Ομοσπονδίας Ατόμων με Αναπηρία Δυτικής Ελλάδας & Νοτίων Ιονίων Νήσων.\n Μάρκος Μαραγκός, Καθηγητής Τμήματος Ιατρικής Πανεπιστημίου Πατρών, Λοιμωξιολόγος, Αντιπρύτανης Πανεπιστημίου Πατρών.\n• Παρεμβάσεις Προέδρων Ιατρικών Συλλόγων ΠΔΕ.\n/ 24/06/2020, 14:38\nΟ Πατρινός αντιπρόεδρος του ΕΟΔΥ, Γ. Παναγιωτακόπουλος στο thebest.gr: Η θερινή χαλαρότητα, κακός σύμβουλος στη σχέση μας με τον κορωνοϊό\n/ 20/09/2020, 18:34\nΚορωνοϊός: 170 νέα κρούσματα και 7 θάνατοι- Ανησυχία για τους διασωληνωμένους\n#tags Πάτρα-Δυτική Ελλάδα eforum Υγείας Σύμβουλος Επιχειρήσεων\n1. Πάτρα: Δε σταμάτησε σε έλεγχο- Συνελήφθη μετά από καταδίωξη\n2. Η Τουρκία ζητά με NAVTEX την αποστρατικοποίηση 6 νησιών\n3. Ιταλία-κορωνοϊός: Σταθεροποιούνται τα κρούσματα- Μεγάλη αύξηση στους θανάτους\n4. "Νεκρά" τα τηλέφωνα του Κ.Υ. Αγίου Αλεξίου εν μέσω κορωνοϊού - Πότε θα λυθεί το πρόβλημα\n/ 24/11/2020, 20:14\nΑνδρέας Ξανθός: Η ενδυνάμωση του ΕΣΥ απαιτεί σχέδιο για 15.000 μόνιμες προσλήψεις γιατρών και νοσηλευτών\n/ 24/11/2020, 20:06\n/ 24/11/2020, 19:44\nΠύργος: Συνελήφθη με καταδικαστική για κλοπή


Σπιτικές τορτίγιες - το καινούριο αγαπημένο μου ελαφρύ γεύμα!\nΠοιο είναι το πιο εύκολο γεύμα που μας έρχεται στο μυαλό? Ξεκάθαρα το τοστ! Από πάντα η μαμά, η γιαγιά ακόμη και ο μπαμπάς, που δεν έκανε και πολλά πολλά στην κουζίνα, ένα τοστάκι μας το ετοίμαζε.. Όταν έχεις φάει τόσα “τοστάκια”, που δεν θέλεις ούτε να βλέπεις τα ψωμάκια ακόμη και στο ράφι του σούπερ μάρκετ, απλά ψάχνεις κάτι να το αντικαταστήσεις! Γιατί όχι με σπιτικές τορτίγιες;;;\nΛοιπόν εγώ βρήκα τις τορτίγιες! Λίγο που νομίζω πως τρώω κάτι διαφορετικό, και λίγο που μπορώ να τις φάω με οτιδήποτε σκεφτώ, έγιναν το καινούριο αγαπημένο μου ελαφρύ γεύμα.\nΞεκίνησα αγοράζοντας τορτίγιες από το το σούπερ μάρκετ, στην πορεία όμως είπα, ”γιατί να μην τις φτιάξω μόνη μου?” Έτσι λοιπόν ξεκίνησα την προσπάθεια παρασκευής της τέλειας τορτίγιας και επειδή τα κατάφερα, αποφάσισα να μοιραστώ την συνταγή μαζί σου!\nΗ διαδικασία είναι απλή και εύκολη, κρύβει όμως δύο μικρά μυστικά!\nνα φτιάξεις την τορτίγια σου πολύ λεπτή και\nνα μην την παραψήσεις!\nΑν δεν κάνεις το φύλλο αρκετά λεπτό, το αποτέλεσμα θα μοιάζει περισσότερο με πιτούλα, και αν την παραψήσεις δεν θα μπορείς να τυλίξεις μέσα την γέμιση!\nΌπως και στις κρέπες έτσι κι εδώ, η πρώτη δεν βγαίνει και τόσο καλή, αλλά οι επόμενες γίνονται τέλειες!!\n1 κ σ βούτυρο ή φυτική μαργαρίνη\nΑναμειγνύουμε όλα τα υλικά, μέχρι να ενωθούν και να φτιαχτεί το ζυμάρι μας. Στη συνέχεια φτιάχνουμε μικρές μπαλίτσες (όσο μια μπάλα του γκολφ) και αφήνουμε το ζυμάρι μας να ξεκουραστεί. Αφού περάσει μισή ώρα αλευρώνουμε την επιφάνεια μας και με τον πλάστη ανοίγουμε τις τορτίγιες.\nΠροσοχή! Μην ξεχάσεις να κάνεις λεπτή την ζύμη σου!\nΖεσταίνουμε το τηγάνι μας και βάζουμε μέσα την τορτίγια μας! Όταν ροδίσει από την μία πλευρά, τότε την γυρίζουμε και μετά από λίγα δευτερόλεπτα είναι έτοιμη!\nΜία από τις πιο ωραίες επιλογές και λίγο διαφορετικές, είναι να φας την τορτίγια σου με γαρίδες!\nοποιαδήποτε πρασινάδα σου αρέσει\nΣε ένα τηγάνι βάζουμε μια κουταλιά της σούπας ελαιόλαδο, αλάτι, πιπέρι, πάπρικα και τις γαρίδες μέχρι να μαλακώσουν. Μετά απλά τοποθετούμε όλα τα υλικά μες την τορτίγια και τυλίγουμε!


CLUBS ΚΑΛΛΙΘΕΑ ΧΑΛΚΙΔΙΚΗ ΜΑΓΑΖΙΑ\nΑρχική/2020/Clubs Καλλιθέα Χαλκιδική\nClubs Καλλιθέα Χαλκιδική\nΤα κύρια χαρακτηριστικά τους που είναι το λευκό χρώμα, το ξύλο και η πέτρα ταξιδεύουν όλους τους επισκέπτες στα πιο μαγικά μέρη. Εν συνεχεία, πρέπει να τονίσουμε πως δεν είναι λίγοι αυτοί που έρχονται από κάθε μεριά της Χαλκιδικής για να επισκεφτούν τα club.\nΤόσο το Angels όσο και το Pearl αλλά και το Aqua είναι ευρύχωρα και το γεγονός οτι βρίσκονται μέσα στην φύση τους προσδίδει ένα ακόμη πιο σαγηνευτικό ύφος. Τα προηγούμενα καλοκαίρια οι επισκέπτες επέλεγαν την Καλλιθέα ή τα κοντινά μέρη για να βρίσκονται κοντά στην απόλυτη διασκέδαση που δεν είναι άλλη από αυτήν στα clubs Angels, Pearl και Aqua. Το φετεινό καλοκαίρι αναμένεται να είναι ακόμη πιο καυτό και γι’αυτό σας περιμένουμε όλους να περάσουμε καλά στα πιο hot clubs της Χαλκιδικής.\nΔείτε παρακάτω τα μεγαλύτερα Clubs και πιο γνωστά:\nΕπόμενο Βαρκελώνη Εκδρομές Διακοπές Ταξίδια\nΕπόμενο Ιωάννινα Μπουζούκια


ΚΑΤΑΛΗΨΗ ΕΣΗΕΑ: O ANT1 δεν έχει τηρήσει ακόμα τον λόγο του\nΕμείς από την πλευρά μας θεωρούμε αδιανόητο να μην έχει τηρηθεί ακόμα εξ ολοκλήρου η συμφωνία. Θεωρούμε επίσης πως πάνω από τους νόμους και τις συμβάσεις υπάρχει η συνέπεια του λόγου μας και η ηθική υποχρέωση να τον τηρούμε. Δυστυχώς ο ΑΝΤ1, μέχρι τώρα δεν έχει τηρήσει τον λόγο του! Άραγε ο κύριος Μίνωας Κυριακού που ήταν γνώστης της συμφωνίας, τώρα είναι γνώστης για τη μη τήρησή της;\nΑν όμως, κύριοι του ΑΝΤ1, είχατε σαν σκοπό από την αρχή να γίνει μια συμφωνία μόνο και μόνο για να αποφύγετε τις κινητοποιήσεις, σας απαντούμε πως αυτό θα έχει ακριβώς τα αντίθετα αποτελέσματα! Η ανοχή μας τελείωσε!!! Αν δεν τηρήσετε εξ ολοκλήρου τις δεσμεύσεις σας, οι κινητοποιήσεις, οι παραστάσεις διαμαρτυρίας και η εκστρατεία ενημέρωσης της κοινής γνώμης θα ξεκινήσει άμεσα!\nΗ κουτοπονηριά και η ανηθικότητα ορισμένων...κυρίων που για να βγουν από την δύσκολη θέση, προτίμησαν να παίξουν με την απελπισία των ανθρώπων που μόλις είχαν χάσει την δουλειά τους, τάζοντάς τους αρχικά επαναπρόσληψη και ξεχνώντας έπειτα τις υποσχέσεις τους, θα γίνει σημαία μας στον αγώνα που πρόκειται να ξεκινήσει και πάλι!!!\nΕπίσης η Διοίκηση του ΑΝΤ1 καλά θα κάνει να μην φέρει ως επιχείρημα την αγωγή των συναδέλφων για τη μη επαναπρόσληψή τους, διότι πρώτη εκείνη δεν τήρησε την συμφωνία. Εξάλλου αν τους πάρει όλους πίσω η αγωγή θα αποσυρθεί άμεσα!\nΌπως και να μην διανοηθεί να απολύσει εκ νέου αυτούς που γύρισαν στην εργασία τους.\nΣΥΝΑΔΕΛΦΟΙ! ΟΛΟΙ ΣΕ ΑΓΩΝΙΣΤΙΚΗ ΕΤΟΙΜΟΤΗΤΑ!!!\nΟΛΟΙ ΜΑΖΙ ΜΙΑ ΓΡΟΘΙΑ!!!\nΥ.Γ. Ο …ακριβοθώρητος κύριος Λιαρέλης γιατί φυγοπονεί και δεν μας δέχεται; Τι φοβάται; Δεν γνωρίζει πως η θέση που κατέχει είναι και για τα δύσκολα; Ή νομίζει πως «δημοσιογραφικά» το θέμα δεν «πουλάει» πια και … θα ξεχαστεί; Εμείς απλά αναμένουμε ακόμα και τώρα να οριστεί συνάντηση…


Η αποστολή του ΟΦΗ για το ματς με τον Παναιτωλικό - Fosonline\nΠαρασκευή, 21/01/2022 15:04\nΠανέτοιμος για το παιχνίδι με τον Παναιτωλικό είναι ο ΟΦΗ που ολοκλήρωσε την προετοιμασία του για τη σαββατιάτικη αναμέτρηση.\nΟλοκληρώθηκε η προετοιμασία του ΟΦΗ για το παιχνίδι του Σαββάτου με τον Παναιτωλικό. Στην τελευταία προπόνηση οι Κρητικοί έκαναν παιχνίδια κατοχής, ταχύτητες αντίδρασης, ενώ δούλεψαν αρκετά και στις στατικές φάσεις.\nΑτομικό πρόγραμμα ακολούθησε ο Αμπντούλ Γουές, ενώ Κώστας Γιαννούλης και Νίκος Κοροβέσης συνέχισαν τη θεραπεία. Από την προπόνηση απουσίαζε φυσικά ο Επασί, ο οποίος είναι στο Copa Africa με την εθνική ομάδα του Καμερούν.\nΑναλυτικά στην αποστολή του ΟΦΗ έχουν συμπεριληφθεί: Βάτερμαν, Σηφάκης, Μπαλογιάννης, Νέιρα, Λυμπεράκης, Καστάνιος, Ντε Γκούζμαν, Διαμαντής, Καμάου, Τσιλιανίδης, Ναμπί, Λάμπρου, Φαν Ντάινεν, Βούρος, Μεγιάδο, Ντουρμισάι, Τοράλ, Μαρινάκης, Σελίμοβιτς και Στάικος.


Ωνάσειο: Εναρκτήρια εκδήλωση Μουσικών Παρεμβάσεων «Πολυφωνίες» - Η Νάντια Καραγιάννη τραγουδά Βέμπο | Nextdeal\nNextdeal newsroom, 17/10/2019 - 15:36\nΩνάσειο: Εναρκτήρια εκδήλωση Μουσικών Παρεμβάσεων «Πολυφωνίες» - Η Νάντια Καραγιάννη τραγουδά Βέμπο\nΗ εναρκτήρια εκδήλωση της φετινής σειράς των μουσικών παρεμβάσεων «Πολυφωνίες» του Ωνασείου Καρδιοχειρουργικού Κέντρου έχει επετειακό χαρακτήρα και είναι αφιερωμένη στα τραγούδια της θρυλικής τραγουδίστριας της νίκης Σοφίας Βέμπο.\nΗ Νάντια Καραγιάννη επιχειρεί νοσταλγικό ταξίδι ερμηνεύοντας τα τραγούδια της Βέμπο με τη συνοδεία δύο εξαίρετων μουσικών, του Κυριάκου Γκουβέντα (βιολί) και του Γιάννη Τσέρτου (πιάνο). Στόχος είναι να θυμίσει στους παλιότερους και να γνωρίσει στους νεότερους τις ιστορικές αυτές μελωδίες.\nΗ εκδήλωση θα πραγματοποιηθεί την Τετάρτη 23 Οκτωβρίου 2019 και ώρα 12:00 στο Αίθριο του Ωνάσειου Καρδιοχειρουργικού Κέντρου.\nΤο Ωνάσειο ευχαριστεί θερμά τους καλλιτέχνες για την αφιλοκερδή συμμετοχή τους.\nΗ είσοδος είναι ελεύθερη. Πληροφορίες για την εκδήλωση στην ιστοσελίδα: www.onasseio.gr.\nΗ Νάντια Καραγιάννη γεννήθηκε και μεγάλωσε στα Τρόπαια της Αρκαδίας. Σε κάθε ευκαιρία, τοπικής ή σχολικής μουσικής εκδήλωσης, μαζί με τον αδελφό της Μπάμπη Τσέρτο έβγαζε την αγάπη της για το τραγούδι. Είχε την πρώτη ουσιαστική επαφή με την μουσική σε ηλικία 11 ετών μαθαίνοντας ακορντεόν. Έχει μέχρι σήμερα εννέα προσωπικούς δίσκους.\nΤο ρεπερτόριό της αποτελείται από τραγούδια που το καθένα έχει γράψει τη δική του ιστορία και που αποτελεί πηγή έμπνευσης για όλες τις γενιές: δημοτικά, νησιώτικα, ρεμπέτικα, επιλεγμένα λαϊκά, μικρασιάτικα, σμυρνέικα, αρχοντορεμπέτικα, ελαφρά και έντεχνα λαϊκά τραγούδια.\nΗ Νάντια Καραγιάννη συνεργάστηκε με μια εξαιρετική ομάδα καλλιτεχνών για τα παρακάτω συναυλιακά αφιερώματα: Αφιέρωμα στον Μίκη Θεοδωράκη για τα εβδομήντα χρόνια του, με τους Γρηγόρη Μπιθικώτση, Μανώλη Μητσιά, Βασίλη Λέκκα, Πέτρο Γαϊτάνο, όπου και ακολούθησαν συναυλίες με το έργο του. Σειρά συναυλιών αφιερωμένες στον ποιητή Λευτέρη Παπαδόπουλο, παρέα με τον Πέτρο Γαϊτάνο. Συναυλίες με τον Χρήστο Νικολόπουλο και τον Μανώλη Ρασούλη. Συναυλίες για την διάδοση του παραδοσιακού τραγουδιού με τον αείμνηστο δάσκαλο Αριστείδη Μόσχο. Στο μουσικό έργο του Σταύρου Ξαρχάκου ΑΜΑΝ – ΑΜΗΝ. Αφιέρωμα στο έργο του Βασίλη Τσιτσάνη, υπό την εποπτεία του Σταύρου Ξαρχάκου, με τον Μανώλη Μητσιά. Συναυλία στο ΜΕΓΑΡΟ ΜΟΥΣΙΚΗΣ ΑΘΗΝΩΝ, σ’ ένα αφιέρωμα στα 2.500 χρόνια Ελληνικού Τραγουδιού, με τον Λάκη Χαλκιά και τη Νένα Βενετσιάνου. Αφιέρωμα στον Μιχάλη Σουγιούλ στο Ηρώδειο με τον Μπάμπη Τσέρτο.\nΈχει συνεργαστεί με τους σημαντικότερους Έλληνες συνθέτες και μέσα από την μαθητεία της κοντά τους εισπράττει τα απαραίτητα εφόδια που καθορίζουν την μουσική της προσωπικότητα και εξέλιξη. Συμμετείχε επίσης σε συναυλίες δίπλα σε καταξιωμένους Έλληνες τραγουδιστές όπως οι Γρηγόρης Μπιθικώτσης, Μαρινέλλα, Βίκυ Μοσχολιού, Γιώργος Νταλάρας, Γιάννης Πάριος, κ.α.\nΓεννήθηκε το 1966 στη Θεσσαλονίκη. Σπούδασε θεωρία της μουσικής και βιολί στο Ωδείο Βορείου Ελλάδος και συνεργάστηκε με την Κρατική Ορχήστρα Θεσσαλονίκης και με διάφορα σχήματα μουσικής δωματίου. Είναι μέλος του Συγκροτήματος Παραδοσιακής Μουσικής του δήμου Θεσσαλονίκης.\nΑπό το 1980 έχει συνεργαστεί με πολλούς μουσικούς και ορχήστρες τόσο στην Ελλάδα όσο και στο εξωτερικό, σε παραστάσεις δημοτικής μουσικής, αλλά και διαφόρων άλλων ειδών μουσικής (ρεμπέτικα τραγούδια, κλασική μουσική, έντεχνο). Έχει συμμετάσχει σε περισσότερες από χίλιες συναυλίες και μουσικές εκδηλώσεις και σε πληθώρα δισκογραφικών δουλειών.\nΕίναι ιδρυτικό μέλος της ορχήστρας Εστουδιαντίνα Νέας Ιωνίας. Επίσης επελέγη να εκπροσωπήσει την ελληνική παραδοσιακή μουσική από το πανεπιστήμιο SOAS του Λονδίνου στο Φεστιβάλ «Genius of the violin» (2004).\nΔιδάσκει βιολί το Τμήμα Λαϊκής και Παραδοσιακής Μουσικής του ΤΕΙ Ηπείρου στην Άρτα, ενώ δίδαξε επίσης στο Τμήμα Μουσικής Επιστήμης και Τέχνης του Πανεπιστημίου Μακεδονίας. Διδάσκει στο Ωδείο Αθηνών και στο Ωδείο «Φίλιππος Νάκας» της Θεσσαλονίκης.\nΟ Γιάννης Τσέρτος γεννήθηκε στην Αθήνα το 1984. Ξεκίνησε ν΄ ασχολείται με τη μουσική σε ηλικία 6 ετών, σπούδασε θεωρητικά και πιάνο στο Ελληνικό Ωδείο με την Μαρία Τσέντου και στη συνέχεια στο Εθνικό ωδείο με δασκάλα την Λένα Γεωργαλή και είναι διπλωματούχος στο πιάνο με άριστα από το Εθνικό ωδείο. Σπούδασε στο Τμήμα Μουσικών Σπουδών του εθνικού και Καποδιστριακού Πανεπιστημίου Αθηνών.\nΤο 1999 σε ηλικία 15 ετών συμμετέχει ως πιανίστας στον δίσκο " Το μερακλήδικο πουλί " με τον Μπάμπη Τσέρτο. Ξεκίνησε επαγγελματικά ως μουσικός (πιάνο-ακορντεόν) από το 2002 με την ορχήστρα του Μπάμπη Τσέρτου και έκτοτε έχει συνεργαστεί με τους Θανάση Πολυκανδριώτη, Γιώτα Νέγκα, Γλυκερία, Πέτρο Βαγιόπουλο, Λίνο Κόκοτο, κ.α. Συνεργάζεται με τις Ορχήστρες Εστουδιαντίνα Νέας Ιωνίας Βόλου και την Ορχήστρα Ποικίλης Μουσικής των Επτανησίων Ελλάδος.\nΣτο χώρο της δισκογραφίας συμμετέχει ως μουσικός και ενορχηστρωτής σε ηχογραφήσεις με τους Γιώργο Παπαδάκη, Μπάμπη Τσέρτο, Ανδρέα Κατσιγιάννη, Γιώργο Νταλάρα, Γλυκερία, Κώστα Μακεδόνα, Άλκηστη Πρωτοψάλτη, Γιώτα Νέγκα, Νάντια Καραγιάννη, Παντελή Θαλασσινό, Φίλιππο Πλακιά, Σοφία Παπάζογλου, Αρετή Κετιμέ, Φίλιππο Πλιάτσικα κ.α.\nΤην Τρίτη 19 Μαρτίου 2019 στις 09:00 στη Στέγη του Ιδρύματος Ωνάση θα πραγματοποιηθεί η 5η Νοσηλευτική Ημερίδα του Ωνασείου Καρδιοχειρουργικού Κέντρου....\nNextdeal newsroom, 15/03/2019 - 10:38 15/3/2019\nΜουσικές εκδηλώσεις με τραγούδια και μουσική στο πνεύμα των Χριστουγέννων θα παρουσιαστούν στο Αίθριο του Ωνασείου Καρδιοχειρουργικού Κέντρου. Την Δευτέρα,...\nNextdeal newsroom, 13/12/2018 - 11:31 13/12/2018


Δημήτρης Κουφοντίνας: Αμερικανικό… κραχ! Παρέμβαση του State Department! | freegossip.gr\nΒρίσκεστε εδώ:Αρχική»Blog View»Free…gossip!»Δημήτρης Κουφοντίνας: Αμερικανικό… κραχ! Παρέμβαση του State Department!\nBy freegossip στο άρθρο\t 10 Νοεμβρίου 2017 : 09:13 Free…gossip!\n– Η άδεια που πήρε ο Δημήτρης Κουφοντίνας «ανησυχεί τρομερά» το αμερικανικό State Department! – Ούτε λίγο ούτε πολύ, οι ΗΠΑ λένε ότι ανησυχούν πως δεν θα επιστρέψει στη φυλακή! – «Η Ελλάδα απελευθέρωσε έναν καταδικασμένο τρομοκράτη» τόνισε η εκπρόσωπος Τύπου, που είχε ένα υστερόγραφο με… νόημα στην τοποθέτησή της – «Φωτογράφισε» τον Χριστόδουλο Ξηρό, ο οποίος όταν είχε πάρει άδεια είχε γίνει καπνός! – Δείτε το βίντεο με την ενημέρωση που έκανε στους δημοσιογράφους η Heather Nauert – Σφοδρές αντιδράσεις και από τους πρέσβεις των ΗΠΑ και της Βρετανίας στην Ελλάδα – Και η… Τουρκία στον χορό των «παραπόνων»\nΕνώ ο Δημήτρης Κουφοντίνας βρίσκεται στο σπίτι του στον Βαρνάβα, τα… απόνερα της διήμερης άδειας που έλαβε σήμερα, Πέμπτη 09.11.2017, συνεχίζονται και μάλιστα παίρνουν διαστάσεις.\nΔημήτρης Κουφοντίνας: Έντονη αντίδραση από ΗΠΑ!\nΟι ΗΠΑ είχαν ήδη αντιδράσει, μέσω του πρέσβη τους στη χώρα μας. Ωστόσο, πλέον, η αντίδραση έγινε… ισχυρότερη. Και όσο πιο επίσημη γίνεται, αφού το ζήτημα της άδειας που πήρε ο «Λουκάς» της 17 Νοέμβρη αναφέρθηκε στην επίσημη ενημέρωση από την εκπρόσωπο του State Department!\nΔημήτρης Κουφοντίνας: Βγήκε με τον Νόμο Παρασκευόπουλου!\nΗ Heather Nauert, μίλησε για το ζήτημα και τόνισε πως οι ΗΠΑ «ανησυχούν τρομερά«! Μάλιστα δεν παρέλειψε να αναφερθεί και στην άδεια που είχε πάρει παλαιότερα ο Χριστόδουλος Ξηρός, ο οποίος εκμεταλλευόμενος την… σύντομη ελευθερία του, έγινε «καπνός»!\nΜόνο ότι οι ΗΠΑ ανησυχούν πως και ο Δημήτρης Κουφοντίνας δεν θα επιστρέψει στις φυλακές δεν είπε! Κι ας ήταν σα να… το είπε.\nΈνα ακόμη κομμάτι στο οποίο αξίζει να σταθεί κανείς, είναι οι λέξεις που χρησιμοποίησε. Παρόλο που έκανε λόγο για άδεια, επανέλαβε αρκετές φορές την λέξη «απελευθέρωση«…\nΣυγκεκριμένα η Heather Nauert τόνισε χαρακτηριστικά:\n«Κάτι που συνέβη στην Ελλάδα σήμερα, μας ανησύχησε τρομερά. Η Ελλάδα απελευθέρωσε έναν καταδικασμένο τρομοκράτη από την οργάνωση 17 Νοέμβρη. Θα θέλαμε να καταδικάσουμε την απελευθέρωση του καταδικασμένου τρομοκράτη Δημήτρη Κουφοντίνα. Ο οποίος αφέθηκε για διήμερη άδεια από τις ελληνικές φυλακές.\nΈχει καταδικαστεί για πολλές δολοφονίες, συμπεριλαμβανομένων αυτής του Ουίλιαμ Νορντίν, Ακολούθου Αμύνης της αμερικανικής πρεσβείας, αλλά και αυτής του λοχία της Αμερικανικής Πολεμικής Αεροπορίας, Ρόναλντ Στιούαρτ. Η πρεσβεία μας στην Αθήνα εξέφρασε τις σιβαρές ανησυχίες της για αυτή την απόφαση στην κυβέρνηση της Ελλάδας. Στο παρελθόν, όταν κάποιοι άνθρωποι της 17 Νοέμβρη που είχαν καταδικαστεί για δολοφονίες είχαν αφεθεί ελεύθεροι, εξαφανίστηκαν. Άρα προφανώς έχουμε κάποιες ανησυχίες για αυτό«.\nΔείτε το βίντεο με την ενημέρωση της εκπροσώπου του State Department\n.@statedeptspox: US condemns release of convicted terrorist Dimitris Koufodinas who was set loose on a 2-day furlough in #Greece.\n10:15 μ.μ. – 9 Νοε 2017\n18 18 απαντήσεις 225 225 Retweet 221 221 «μου αρέσει»\nΤελικά… το είπε!\nΚι αν αναφέραμε πιο πάνω ότι η εκπρόσωπος Τύπου του State Department δεν είπε ότι οι ΗΠΑ ανησυχούν πως ο Κουφοντίνας δεν θα επιστρέψει στη φυλακή, αλλά το… άφησε να εννοηθεί, έρχεται νέα εξέλιξη!\nΣύμφωνα με το mignatiou.com, μετά την τοποθέτησή της, ακολούθησε η εξής ερώτηση από Αμερικανό δημοσιογράφο:\n«Για να καταλάβουμε, αφέθηκε ελεύθερος για μόνο δύο μέρες και μετά θα γυρίσει πίσω;».\nΗ εκπρόσωπος απάντησε: «Έτσι έχουμε καταλάβει, αλλά με βάση τις προηγούμενες εμπειρίες που έχουμε ανησυχούμε ότι δεν θα γυρίσει πίσω»!\nΣυνεπώς ούτε… αιωρήθηκε κάτι, ούτε το είπε «απ’ έξω – απ’ έξω»! Αλλά ξεκάθαρα, αποδεικνύοντας πως η υπόθεση έχει λάβει τεράστιες διαστάσεις…\nΟργή ΗΠΑ και Βρετανίας!\nΗ διήμερη άδεια που πήρε ο Δημήτρης Κουφοντίνας ήταν η αφορμή για την αντίδρασηκαι του αμερικανού πρέσβη, αλλά και της πρέσβη της Βρετανίας στην Ελλάδα.\nClick4more: Αντιδράσεις στην Τουρκία για Κουφοντίνα– «Έδωσαν άδεια στον δολοφόνο των Τούρκων διπλωματών»\nΗ οποία έστειλε το μήνυμά της μέσω Twitter και μάλιστα στα ελληνικά. «Σεβόμαστε την ανεξαρτησία της Ελληνικής Δικαιοσύνης, όμως, είμαστε βαθύτατα απογοητεύμενοι από την απόφαση να δοθεί άδεια από τη φυλακή σε έναν τρομοκράτη δολοφόνο και συμμεριζόμαστε τον πόνο που προκαλεί η απόφαση αυτή στις οικογένειες των θυμάτων«.\nΑυτό τονίζει η Kate Smith, την ώρα που ο Δημήτρης Κουφοντίνας βρίσκεται στο σπίτι του, στον Βαρνάβα, με την οικογένειά του.\nΤο μήνυμά της πλαισιώνει με μια φωτογραφία. Αναγράφει το όνομα του Στίβεν Σόντερς. Ταξιάρχου του Βρετανικού Στρατού Ξηράς και στρατιωτικού ακολούθου της βρετανικής πρεσβείας. Ο Στίβεν Σόντερς δολοφονήθηκε στην Αθήνα, στι9ς 08.06.2000, από την 17Ν…\n5:16 μ.μ. – 9 Νοε 2017 · Greece\n32 32 απαντήσεις 250 250 Retweet 481 481 «μου αρέσει»\nΔημήτρης Κουφοντίνας: Ολόκληρη η ανάρτηση του αμερικανού πρέσβη στο Twitter\nΝωρίτερα και ο Αμερικανός Πρέσβης τόνισε ότι σέβεται την ανεξαρτησία των δικαστικών θεσμών.\n«Προσθέτω τη φωνή μου σε όσους προέρχονται από ολόκληρο το πολιτικό φάσμα της Ελλάδας και εναντιώνονται στην απόφαση του συμβουλίου των φυλακών να απελευθερώσει έναν καταδικασμένο τρομοκράτη, δολοφόνο και ηγέτη της 17 Νοέμβρη.\nΟι δημοκρατίες μας στηρίζονται σε ανεξάρτητους δικαστικούς θεσμούς, αλλά η συγκεκριμένη άδεια ατιμάζει τη μνήμη των θυμάτων και τις οικογένειές τους» αναφέρει χαρακτηριστικά.\n3:44 μ.μ. – 9 Νοε 2017\n48 48 απαντήσεις 304 304 Retweet 479 479 «μου αρέσει»\nΠροηγούμενο ΆρθροΤόνια Σωτηροπούλου: Ποζάρει με εσώρουχα για γνωστό περιοδικό\nΕπόμενο Άρθρο Nomads: Αποχώρησε οικειοθελώς η Όλγα Πηλιάκη!


Θα τολμήσει ο Μητσοτάκης; : Ανιχνεύσεις\n2/8/20\t| 3\t| 7\t| 796 εμφανίσεις\nΥπάρχει μια υστέρηση στο σύστημα διαμόρφωσης εξωτερικής πολιτικής να αντιληφθεί τις ραγδαίες εξελίξεις και την επιλογή των κατάλληλων πολιτικών. Τα αντανακλαστικά του είναι αργά, και μερικές φορές αυτό έχει σοβαρές επιπτώσεις στα εθνικά θέματα.\nΒασικός παράγων για τα αργά αντανακλαστικά είναι και τα ψυχροπολεμικά στερεότυπα που υπάρχουν ακόμη, ότι η χώρα ανήκει στο ΝΑΤΟ και την ΕΕ. Βεβαίως ανήκει και σέβεται την υπογραφή της. Αλλά η συμμετοχή αυτή έχει τα όριά της.\nΤΟ ΝΑΤΟ δεν υπάρχει στις απειλές που δέχεται η χώρα, και η ΕΕ έχει όριο την παρέμβασή της για διάλογο με την Τουρκία. Ποιον διάλογο, όμως, και από πού προκύπτει ότι η Ελλάδα πρέπει να διαπραγματευτεί οτιδήποτε θέτει στην ατζέντα η ηγεσία της γειτονικής χώρας;\nΠρέπει πάντως να έχει γίνει συνείδηση πως κανείς δεν θα πολεμήσει για κανέναν άλλο, και για την επιτυχία μιας διπλωματικής προσπάθειας πρέπει να υπάρχουν ισχυρές Ένοπλες Δυνάμεις.\nΓια να αντιμετωπίσει την τουρκική απειλή η Ελλάδα διαθέτει, ακόμη, ισχυρή δύναμη αποτροπής. Η Τουρκία δεν θα τολμήσει, και αν τολμήσει θα το μετανιώσει. Μια ήττα του τουρκικού καθεστώτος θα το ταρακουνήσει συθέμελα. Αλλά η σημερινή δύναμη αποτροπής δεν θα υπάρχει σε λίγα χρόνια αν δεν ενισχυθούν οι Ένοπλες Δυνάμεις σε υλικό και ανθρώπινο δυναμικό.\nΑπό αυτής της πλευράς η εγκατάλειψη των γαλλικών φρεγατών που θα συνοδεύονταν και με την προμήθεια στρατηγικών όπλων που δεν διαθέτει η Τουρκία είναι αρνητική εξέλιξη.\nΩστόσο η διαβεβαίωση πως η αμεσότητα της τουρκικής απειλής επιβάλλει και άμεση ενίσχυση Ναυτικού και Αεροπορίας, και προς την κατεύθυνση αυτήν θα διοχετευθούν οι αναγκαίες πιστώσεις, είναι μια θετική εξαγγελία.\nΈνα δεύτερο σημείο που φαίνεται να υποχωρεί από τα μεταπολιτευτικά στερεότυπα που διαμόρφωσε η ιδεολογική κυριαρχία της Αριστεράς είναι ο φόβος του πολιτικού στιγματισμού ως πολεμοχαρούς οπουδήποτε μιλά για ενίσχυση της αποτροπής των Ενόπλων Δυνάμεων. Και τούτο, παρά το γεγονός ότι η αποτροπή είναι η πιο σημαντική παράμετρος για τη διατήρηση της ειρήνης. Ειρήσθω εν παρόδω, πως οι δήθεν φιλειρηνικές κινήσεις της μεταπολιτευτικής Αριστεράς είχαν να κάνουν με την εξυπηρέτηση των σχεδίων της Σοβιετικής Ένωσης.\nΟι αποδομητικές φωνές πέρασαν επίσης στο περιθώριο. Βαθιά καιροσκόποι οι φορείς τους, κρύβονται στις δύσκολες στιγμές. Δεν υπάρχει αμφιβολία πως μόλις τα πράγματα ηρεμήσουν θα εμφανιστούν και πάλι, αλλά το ακροατήριό τους έχει μειωθεί. Η ελληνική κοινωνία στο μεγαλύτερο μέρος της έχει συνειδητοποιήσει πως πρέπει να ενισχύσει την άμυνά της για να διατηρήσει την ειρήνη και την ακεραιότητα της χώρας.\nΈτσι, παρά το γεγονός ότι περιλαμβάνει και στρατιωτική διάσταση που σε άλλες εποχές θα προκαλούσε αντιδράσεις της «Αριστεράς», η αμερικανική παρουσία στην Αλεξανδρούπολη αντιμετωπίζεται μάλλον θετικά, παρά το γεγονός ότι η Ουάσινγκτον έχει πάρει θέση μόνο στα λόγια στη διαμάχη με την Τουρκία.\nΕίναι θετικό το γεγονός ότι η αμερικανική παρουσία στην ακριτική πόλη έχει και μια σημαντική οικονομική διάσταση. Θετικό είναι και το γεγονός ότι η κυβέρνηση ενδιαφέρθηκε γενικότερα για τη Θράκη, δημιουργώντας Διακομματική Επιτροπή.\nΑλλά με τη Θράκη υπάρχουν σκελετοί στην ντουλάπα που πρέπει να αποκαλυφθούν για να μην έχουμε τα ίδια φαινόμενα. Το «παζάρι» μπορεί να είναι και διακομματικό.\nΟ Κ. Μητσοτάκης θα γνωρίζει –και αν δεν το γνωρίζει, προφανώς θα του το επισήμαναν οι αρμόδιες υπηρεσίες– ότι:\nΑνάλογη Επιτροπή δημιουργήθηκε και το 1993, και η Βουλή κατέληξε σε ορισμένα συμπεράσματα.\nΑκολούθησε ο αναπτυξιακός νόμος και μετά ήλθαν οι επιδοτήσεις.\nΔημιουργήθηκαν βιομηχανικές ζώνες αλλά αργότερα έφυγαν δισεκατομμύρια στο εξωτερικό (Κίνα και αλλού).\nΣτην Αλεξανδρούπολη, από τις 100 εγκαταστάσεις που δημιουργήθηκαν έμειναν δύο.\nΟι ενδιαφερόμενοι πήραν τις επιδοτήσεις, έχτισαν σκελετούς, και επί της ουσίας μηδέν.\nΦαντάζομαι πως δεν έχει κάτι τέτοιο κατά νου ο Κ. Μητσοτάκης. Αλλά πολύ φοβάμαι πως εκεί θα καταλήξει και αυτή η προσπάθεια, αν δεν υπάρξουν ασφαλιστικές δικλίδες ελέγχου.\nΚαι επειδή περιπλανώμενος στα Βαλκάνια είχα και μια εμπειρία από την Αλβανία, να σας επισημάνω τα εξής: Τα ίδια έγιναν και με τις αποφάσεις για τη Βόρειο Ήπειρο. Από τις 40 εταιρίες που –όπως μαθαίνω– επρόκειτο να επενδύσουν εκεί για να κρατηθεί η ελληνική μειονότητα, εμφανίστηκε μία, η οποία πουλήθηκε και αυτή στη συνέχεια. Πήραν από 40 εκατομμύρια η κάθε μια για να μην κάνουν τίποτε.\nΤο 1991 όλα αυτά.\nΕπανερχόμενος στη Θράκη, μια από τις εταιρείες που υποτίθεται θα έκανε επενδύσεις, στοίχισε στο Ελληνικό Δημόσιο 2 δισ. τα οποία μεταφέρθηκαν στην Κίνα. Πρωτοδίκως οι υπεύθυνοι καταδικάστηκαν σε 25 χρόνια φυλάκισης και αθωώθηκαν στο Εφετείο Πατρών (τι αρμοδιότητα είχε το Εφετείο Πατρών, δεν ξέρω). Τώρα, μου λένε, βρίσκονται στην Ολλανδία.\nΑν συγκροτηθεί Επιτροπή καλόν είναι να κάνει πρώτα έλεγχο τι απέγιναν τα χρήματα από τις επιδοτήσεις των αναπτυξιακών νόμων σε Θράκη και Αλβανία και μετά να προχωρήσει για να μην επαναληφθεί το δυσάρεστο προηγούμενο φαινόμενο.\nΚαι κάτι τελευταίο. Το ΣτΕ έχει αποφανθεί πως μετά παρέλευση πενταετίας, το σχετικό με τα παραπάνω αδίκημα παραγράφεται.\nΘα τολμήσει να κάνει τομές ο Κ. Μητσοτάκης; Θα δούμε. Αν τις κάνει, έχει κυριαρχήσει στο χώρο της Κεντροαριστεράς. Εκεί τοποθετείται από τους πολιτικούς αναλυτές. Αν όχι, θα έχει τη μοίρα των άλλων. Η σημερινή παράταξή του τον αποδέχεται όσο την διατηρεί στην εξουσία.\nΗ πολιτική ανασυγκρότηση της παραδοσιακής Δεξιάς και της Αριστεράς παραμένουν ζητούμενα.\nέχω ένα σχόλιο για το πολιτικό κλείσιμο του κειμένου. Η ιστορία με τις ταμπέλες, τα στερεότυπα και τα κλισέ περί κεντρο-δεξιάς και κεντρο-αριστεράς, έχει κουράσει. Ο Μητσοτάκης δεν έχει κανένα λόγο να κυριαρχήσει πουθενά, παρά μόνο ΝΑ ΚΑΝΕΙ ΤΟ ΣΩΣΤΟ. Δεν υπάρχουν σε κανένα χώρο (εργασίας γενικά, πόσο μάλλον στην πολιτική), εύκολες και δύσκολες λύσεις. Υπάρχουν μόνοι οι ΣΩΣΤΕΣ λύσεις.\nΌπως είπε και σε μια φάση ο Γεωργιάδης σε σχετική ερώτηση περί εκλογών με αφορμή τη δημοσκοπική διαφορά με το Σύριζα αυτή τη στιγμή, η ΝΔ – είπε – δεν έχει κανένα λόγο να κάνει εκλογές. Ο λόγος; Οι λύσεις που λέγαμε. Τόνισε ο Γεωργιάδης το εξής και μου άρεσε: “Δεν πανηγυρίζουμε. Η κοινωνία έχει δεκάδες προβλήματα και περιμένει λύσεις από την κυβέρνηση.”\nΣε ένα χρόνο ο Πιερρακάκης με το gov.gr και άλλες ψηφιακές δράσεις, έχει κάνει όχι μόνο όσα ο ανύπαρκτος Παππάς σε 5 χρόνιια, αλλά όσα όλοι μαζί οι αρμόδιοι-αναρμόδιοι τα τελευταία 15 χρόνια. Με το σύστημα ΑΤΛΑΣ απονέμονται συντάξεις με το πάτημα ενός κουμπιού. Όμως οι Πολεοδομίες έχουν μείνει στην εποχή Κουτσόγιωργα και πιθανόν και τα Ληξιαρχεία επίσης.\nΠαράλληλα με τη γελοία ιστορία με το άσυλο στα Πανεπιστήμια, φαίνεται να έχουμε μπει σε ένα δρόμο. Αναδιοργανώθηκε η Πολιτική Προστασία, σήμερα διαβάζω ότι το CNN προτείνει την Ελλάδα σαν τον καλύτερος Ευρωπαϊκό προορισμό για διακοπές φέτος. Αυτό που είναι μάλλον αδύνατο ν’ αλλάξει, είναι η εγκεφαλική μαλάκυνση των Ελλήνων ψηφοφόρων. Ακόμα και μετά από μια επιτυχημένη κυβέρνση Μητσοτάκη, κάτω από 30% αποκλείεται να πέσει ο Σύριζα.\nΠιστεύω ότι ο σωστός πολιτικός κ. Σαββίδη, ακούει αυτούς που γνωρίζουν τοι αντικείμενό τους. Όπως π.χ. τους λοιμωξιολόγους, έτσι αντίστοιχα και το ανώτερο στρατιωτικό προσωπικό. Ο Μητσοτάκης, ακούει. Δεν είναι Σαμαράς, ο οποίος 100% θα έκανε εκλογές φέτος.\nΓια όσα λέτε για Αλεξανδρούπολη και Αλβανία κλπ προφανώς γνωρίζετε τις καταστάσεις. Προσωπικά δεν έχω άποψη.\nΚαλές διακοπές, ευχομαι.\nΜεγάλο το κείμενο, κ. Σαββίδη, “πιάνει” πολλά και διαφορετικά θέματα, αδύνατον να σχολιασθεί στο σύνολό του.\nΝομίζω ότι το πρωταρχικό στην παρούσα φάση είναι τα εθνικά μας θέματα και συγκεκριμένα το ελληνοτουρκικό. Ο Μητσοτάκης και η κυβέρνησή του, όπως το έχω πολλάκις γράψει, αποδεικνύονται κατώτεροι των περιστάσεων και μάλιστα σε βαθμό που τούς καθιστά υπόπτους. Με συμβούλους (αν)ασφαλείας, που συζητούν την συνδιαχείρηση τού Αιγαίου, με βουλευτές που βγαίνουν στα κανάλια και υποστηρίζουν ανάλογες θέσεις, ή προσφυγή στην Χάγη “εφ’ όλης τής ύλης”, χωρίς ν’ ακούγεται ξεκάθαρη άποψη από τον ίδιο τον Μητσοτάκη, διότι μάλλον δεν έχει και είναι αρκούντως άπειρος στην πολιτική οφείλων την πρωθυπουργία του στο οικογενειακό όνομα, δεν μπορεί ο εχέφρων Έλληνας πολίτης να εφησυχάζει.\nΣτο λαθρομεταναστευτικό, μετά την δήλωση ότι χαίρεται που η Ελλάδα εξελίσσεται (sic) σε πολυπολιτισμική χώρα, κάθε σχόλιο περιττεύει. Η ατιμωρησία των αλλοδαπών κακοποιών, οι οποίοι έχουν “ξεσαλώσει” βλέποντας ότι δεν υπάρχει πια απέλαση, λόγω παραβατικότητας, όπως σε όλα τα σοβαρά κράτη, μόνον ανασφάλεια μπορεί να εμφυσήσει στον Έλληνα πολίτη, ο οποίος πληρώνει βαρείς φόρους, μέρος των οποίων είναι για την ασφάλειά του.\nΚαι η παρούσα κυβέρνηση συνεχίζει στο ίδιο εθνομηδενιστικό μοτίβο με την προυγουμένη, διότι δεν υπάρχουν ουσιαστικές ιδεολογικές διαφορές, αν εξαιρέσει κανείς τα οικονομικά(*). Προσπαθεί κι αυτή να πλεύσει στα θολά νερά τού μεσαίου χώρου, με σκοπό να μαζέψει ψήφους απ’ όσο το δυνατόν ευρύτερο φάσμα.\n(*) Ακόμη και η επιτροπή που συγκροτήθηκε για τούς εορτασμούς των 200 ετών από την Επανάσταση τού ’21, είναι ένα δείγμα τού πώς αντιλαμβάνεται τα εθνικά ζητήματα. Η Αγγελοπούλου ήταν προσωπική του επιλογή.\nΚασσι εσυ???? Γεμισε η Ελλαδα μας με νουμερα σαν την αφεντια σου\nΚαλημέρα σας. Επιτέλους κάποιος του μίλησε ”για την ρεξόνα” .\nΑν είστε και Χανιώτης από το Ηράκλειο -όπως δήλωσε παληά-μας έρχεται ο φίλος ,που χρησιμοποιεί -”όπου σταθεί και όπου βρεθεί”- το γλωσσάριο της Αυριανής των Κουρήδων και του σημερινού Μακελειού.\nΗ σιωπή των άλλων αναγνωστών των Ανιχνεύσεων δεν είναι συνενοχή;;;.\nΣΑΝούκο, έτσουξε πολύ το σχόλιο 3.1, ε; Έδειξε τι σκορποχώρι είναι το καφενείο σας. Εσύ τώρα με ποιους είσαι; Τούς καραμανλικούς, ή τούς μητσοτακικούς; Υπάρχουν και οι σαμαρικοί. Πλούσιο το παλμαρέ 🙂 Και μετά ζητάς να … ομοφρονήσουμε 🙂 🙂\nΜπουνταλά, αν δεν καταλαβαίνεις ποιος είναι ο “ΧΑΝΙΑ”, δεν σού φταίω εγώ.\nΔεν καταλαβαίνω ποιος είναι ο ”ΧΑΝΙΑ”,αλλά κατάλαβα ότι σας έγραψε ότι είστε νούμερο,-που δεν είναι τίτλος τιμής για σας- και έμεινε αναπάντητος.\nΚάνω και πάλι έκκληση και στον κ.Σαββίδη και σε όλους τους αναγνώστες-σχολιαστές των ΑΝΙΧΝΕΥΣΕΩΝ να σας υποδείξουν ότι δεν είναι ”φυλλάδα”αυτός ο ιστότοπος .\nΥπάρχουν άλλοι να εκτονώνεστε. Να είστε καλά.\nΣΑΝούλη, πού είναι το πρόβλημά σου τώρα; Καταλαβαίνω ότι δεν σού είναι ευχάριστο να βλέπεις τα χάλια τού μαντριού σας, αλλά τι κάνουμε;\n“Τό νά ἀγνοεῖς τήν ἱστορία εἶναι ἔγκλημα. Στό προχθεσινό σχόλιό του ὁ διευθυντής τῆς ἐφημερίδος μας ἐπεσήμανε τήν ὁποιαδήποτε ἀπουσία ἀναφορᾶς στό πρόσωπο τοῦ Ἐθνάρχου τήν ἡμέρα ἀποκαταστάσεως τῆς δημοκρατίας ὄχι μόνο ἀπό τήν Πρόεδρο ἀλλά καί ἀπό τόν Πρωθυπουργό Κυριάκο Μητσοτάκη καί ἀπό τά κόμματα. Οὔτε ἡ ΝΔ, τό κόμμα πού ὁ ἴδιος ἵδρυσε, δέν τόν τίμησε”.\nΓιατί δεν απαντάς στο σχόλιό μου 2.1.1.1; 🙂 Πιες μια παγωμένη πορτοκαλάδα να πάνε κάτω τα φαρμάκια. Αυτοί θα μάς κυβερνήσουν, που δεν μπορούν να τα βρουν μεταξύ των;\nΜούγκα στη στρούγκα, ΣΑΝούλη; Είδες το σημερινό σχόλιο τής φιλοκυβερνητικής ΕΣΤΙΑΣ;\nΕΣΤΙΑ: Συγκυβέρνηση Μητσοτάκη-Σημίτη\nΑυτοί θα μάς σώσουν! 🙂\nΠόση διαφορά αντιλήψεων και εκτιμήσεων από τα δύο σχόλια.\nΚαι όλοι οι Έλληνες περιμένουμε να ομοφρονήσουμε -ομονοήσουμε για να αντιμετωπίσουμε την Τουρκική επιθετικότητα και με πολεμική αποτροπή ,αν χρειασθεί. Χαμένος κόπος.\nΣκεφθείτε τι γίνετε ”στο πεζοδρόμιο” και μπιτσόβαρα με τους ”φτιαγμένους”με την καθημερινότητα εφέδρους συνέλληνες .\nΟ κ.Μητσοτάκης -θα τολμήσει (δεν έχει άλλη επιλογή ως εκπρόσωπος αυτής της Παρατάξεως,αγαπητέ κ.Σαββίδη ,μετά και την ξεκάθαρη θέση του πρώην πρωθυπουργού κ.Κώστα Καραμανλή, που και εσείς την γνωρίζετε ως αυτήκοος μάρτυς).\nΟι Έλληνες ,άραγε,θα ακολουθήσουν ,όταν νυχθημερόν οι λίγοι πια αντικυβερνητικοί-αντιΜητσοτακικοι δεν θέλουν τέτοιες εξελίξεις ,μάλλον για να τον κατεβάσουν στο επίπεδο του κ.Τσίπρα, που μας κληρονόμησε την”Πατριωτική” Συμφωνία των Πρεσπών;;;.\nΔεν μπορείτε να δώσετε άλλη εξήγηση απ’αυτήν μετά μάλιστα τις Καστανιές και το πρόσφατο Καστελόριζο.\nΣτην τελική, δεν μπορεί να προγραμματισθεί πλήρως η εξωτερική πολιτική κάθε κράτους ,γιατί υπάρχουν και οι συγκυρίες και ο τυφλοπόντικας της Ιστορίας ,που βγαίνει αναπάντεχα από τα λαγούμια του.\nΠερίσσιο ηθικό θέλουμε και αλλαγή της παγιωμένης επί 45ετίαν νοοτροπίας της ”συναδέλφωσης” των λαών -και του τουρκικού συμπεριλαμβανομένου-, παρ’ότι μας ”τυραννάει” χρόνια τώρα.\n“Ο κ.Μητσοτάκης -θα τολμήσει (δεν έχει άλλη επιλογή ως εκπρόσωπος αυτής της Παρατάξεως,αγαπητέ κ.Σαββίδη ,μετά και την ξεκάθαρη θέση του πρώην πρωθυπουργού κ.Κώστα Καραμανλή, που και εσείς την γνωρίζετε ως αυτήκοος μάρτυς)”\nΜάλλον εκεί στο μαντρί σας, δεν ξέρετε τι σάς γίνεται. Ο ένας απορρίπτει τον άλλον. Βρέστε τα μεταξύ σας και μετά έλα να κάνεις μαθήματα τάξεων και … παρατάξεων:\nΚαι πού είσαι; Καμμία διαφορά αντιλήψεων. Άλλα λέει ο ένας, άλλα ο άλλος. Εσύ έχεις κάτι να απαντήσεις επί τής ουσίας των όσων γράφω; Αν ναι, καν’ το.\n« ΓΙΑΤΙ Η ΤΟΥΡΚΙΑ ΘΑ ΧΑΣΕΙ ΣΕ ΜΙΑ ΑΝΤΙΠΑΡΑΘΕΣΗ ΜΕ ΤΗΝ ΕΛΛΑΔΑ\nΚορονοϊός: 110 νέα κρούσματα στην Ελλάδα – Η γεωγραφική κατανομή »


Φ Ι Λ Ο Τ Ι Μ Ι Α: Απελπισία στην ταράτσα\nΑπλή η απάντηση, αρκεί να ταξιδέψετε τη μνήμη σας μέχρι το συρταράκι όπου φυλάσσεται η ακόλουθη\nεικόνα: Τύπος έχει βαρέσει μπιέλες ένεκα οικονομικής απογοητεύσεως, ερωτικής δυσπραγίας και τούμπαλιν. Εχει ξεβρακωθεί και βρίσκεται σε ταράτσα ουρλιάζοντας: «Βοήθεια! Θα πέσω! Φέρτε μου τη Σούλα και τις επιταγές που οπισθογράφησα. Και η μαμά μου να φτιάξει σουτζουκάκια! Βοήθεια, θα σαλτάρω! Σούλα, γιατί με απαράτησες; Αχ βαχ, πάν' τα λεφτουδάκια μου, πάει η δουλίτσα μου κι η κοπελίτσα μου, αμάν-αμάν». Λεφούσια αργόσχολων μαζεύονται από κάτω. Οι περισσότεροι από καθαρή περιέργεια. Αλλοι για το φρικτό θέαμα σε μια ενδεχόμενη πτώση του... σαλταρισμένου.\nΗ ανθρώπινη φύση είναι και αγαθή και μαύρη, κατράμι. Ποια πλευρά θα επικρατήσει; Εξαρτάται από εκείνην που φροντίζουμε να ενισχύσουμε. Αν ταΐζουμε το καλό, θα δυναμώσει. Αν ενισχύουμε το κακό μέσα μας, θα γιγαντωθεί και σε περιπτώσεις όπως η προαναφερθείσα θα φωνάζουμε «πέσε, πέσε» και θα κάνουμε καζούρα με τον ανθρωπάκο στην ταράτσα. Στην Ελλάδα, σε μια αρκετά μεγαλύτερη κλίμακα, αυτό έγινε. Ηρθαν τα ξένα ΜΜΕ, έπηξε το κέντρο των Αθηνών από κάμερες Αγγλων, Γάλλων, Πορτογάλων, Ιταλών κι Αμερικάνων λόγω της περιεργείας που έχουν οι διαβάτες σε γειτονιές με απελπισμένους στις ταράτσες, που απειλούν να πέσουν. Μακάρι να περιμένουν ματαίως.


«Παραμιλητό με τον τρόπο του Μπέκετ», γράφει η Κατερίνα Καρούλια. - perataria.gr | Το Blog του Δ. Ζ. Γουγουλιά\nΑρχική /Λευκή Σελίδα /«Παραμιλητό με τον τρόπο του Μπέκετ», γράφει η Κατερίνα Καρούλια.\nΞαπλωμένος σε βρεγμένη κουβέρτα για στρώμα και σκέπασμα. Τα πόδια μου δεν τα χωρά η σκηνή. Ογδόντα εκατοστά σε ύψος η λερή σπίτι-σκηνή, καρφωμένη στην ακροθαλασσιά – αδιαπραγμάτευτο δώρο των χουντικών – να με κτυπά σκοπίμως η πρωινή φουσκοθαλασσιά. Βρεγμένος ως το κόκκαλο, να ξυπνάς πριν τον ήλιο. Να κοιτάς τον ορίζοντα. Ούτε νησί, ούτε περιστέρι να φέρει μήνυμα για άλλη, φιλική ξηρά. Γιατί, φιλική δεν την λες τούτη δω. Δεν σου μιλώ για τούτη τη μεγαλούπολη, τη φτωχομάνα που σέρνεσαι σήμερα. Για εκείνη τη μακρόστενη λωρίδα γης, την περιτριγυρισμένη από θάλασσα, αλμύρα και υγρασία, που σε φιλοξένησε αμούστακο τρία χρόνια, μιλώ.\nΌπα! Μη χεστούμε! Πρόσεξε τι λες, μη τύχει και ξεχάσω τους λίγους καλούς τρόπους που με έμαθε η μάνα μου! Φιλοξενία δεν το λες τα τρία χρόνια που κλεψανε από την ζωή μου οι καλοσιδερωμένοι γαλονάδες. Εκείνοι, έρχονταν και ξανάρχονταν ακούραστα, να σημαδεύουν το κορμί και την ψυχή μου. Απαιτούσαν την υπογραφή της μεταμέλειας μου.\nΠου είσαι; Αϊ-στον Δι-άκονο! Έπεσες πάλι; Δεν σε κρατούν τα πόδια σου καημένε! Πόσα και τι να αντέξουν! Παιδί οκτώ χρονών, όταν πήδηξες από την σκεπή του βαγονιού μη σε πιάσουν οι Γερμανοί. Στις σκληρές κροκάλες και τις ράγες της γραμμής σκάσανε, πρώτα οι κουραμάνες που φούσκωναν τα ρούχα σου και έπειτα εσύ, με σπασμένες τις πτέρνες. Ψωμιά ήθελες, να πας στην Κατίνα, την μάνα σου που δεν μπορούσε να χορτάσει εσένα και τα επτά αδέλφια σου. Είχε στην έγνοια της και κείνο το ορφανό, την Στέλλα. Να μου σφιχταγκαλιάσεις την μάνα σου, άμα τύχει να την συναντήσεις, κοκαλωμένος από τον Βαρδάρη ένα πρωινό.\nΠρόσωπα, χρόνια, σπίτια όλα σφίγγουν γύρω σου. Λευκό χειμωνιάτικο τοπίο όλα, όπως ολάκερες οι ώρες τότε. Μαζί με την Δήμητρα, θυμήσου, την γυναίκα σου με τα πράσινα μάτια και τα κυματιστά μαλλιά, κτίσατε σπίτι να χωράει εσάς, την μάνα της, τις αδελφές της και τα τρία σας παιδιά.\nΚάποιος σου απευθύνει τον λόγο. Δεν ακούς γέρο μου; Σε αγκαλιάζει με τον τρόπο παιδιού που αγκαλιάζει τον ύπνο. Φαίνεται γνωστός. Λέει το όνομα σου. Ποιο είναι το όνομα σου; Σε τρείς μέρες έχουμε Λαμπρή! Καλό κατευόδιο! Αϊ -χάσου!


Survivor 4 Spoiler (29/3): Ξέρουμε τους νικητές της Δευτέρας! Μπλε ή Κόκκινη ομάδα;\n28 Μαρτίου 2021 - 21:08\nSurvivor 4 Διαρροή (29/03): Mετά τις γιορτές και το πάρτι της Κυριακής, από Δευτέρα έχουμε επιστροφή για την επιβίωση και την νίκη. Στην ίδια παραλία, και σαν καλοί γείτονες; Φυσικά και όχι. Γείτονες ναι αλλά φίλοι όχι.\nΑν και ορισμένοι θα κάνουν νέες κολεγιές με προοπτική την φάση των 10 που ο κάθε παίχτης θα αγωνίζεται για τον εαυτό του.\nΌπως είπε ο Λιανός η παραλία των Κόκκινων που θα φιλοξενήσει και τους Μπλε, διαλύθηκε, και όταν την αντικρύσουν οι πρώην διάσημοι θα πάθουν σοκ. Θα πρέπει από την αρχή και οι δύο ομάδες να φτιάξουν τις καλύβες τους. Σίγουρα μια εξέλιξη που θα τους εκνευρίσει, αλλά η ζωή συνεχίζεται…\nΗ Κόκκινη ομάδα κάνει προετοιμασίες για να υποδεχτεί τους Μπλε 🤗 #SurvivorGr #SkaiTvGr pic.twitter.com/wGO7K6mSUM\n— Survivor Greece (@SurvivorGreece) March 28, 2021\nΑλλά μπαίνουμε και σε μια βδομάδα που τώρα αρχίζουν τα σοβαρά έπαθλα.\nΤι περιμένουμε την Δευτέρα;\nΟι Μπλε μετά το απίστευτο της Τετάρτης θα είναι κανονικά ομάδα. Με τον Σάκη εκτός, όπως τουλάχιστον είχαν πει, αλλά θα το ξαναδούμε γιατί είναι σημαντικός παράγοντας για τους Μπλε, και οι υπόλοιποι κανονικά, αφού λέγεται ότι η Κεφαλά επιστρέφει στα αγωνίσματα. Τώρα αυτό το λες καλό;\nΤο σίγουρο είναι ότι θα θελήσουν να δώσουν απαντήσεις στον στίβο μάχης, γιατί η άρνηση τους να μην αγωνιστούν τους τσαλάκωσε το προφίλ τους. Τζέιμς και Νίκος αγωνιστικά δείχνουν ξανά σούπερ.\nΦυσικά έχουμε το πρόβλημα της Μαριαλένα αλλά και την φημολογούμενη επιστροφή της Άννα Μαρίας. Δύσκολο να αποχωρήσει η Μαριαλένα και ίσως πιο εύκολο να επιστρέψει η Άννα Μαρία. Θα το ξέρουμε πολύ σύντομα.\nΟι κόκκινοι χωρίς Τριαντάφυλλο αλλά με τους υπόλοιπους ετοιμοπόλεμους, εκεί που είχαν βρει ρυθμό και είχαν σερί τρεις νίκες, έκαναν το απίστευτο να χάσουν από τους τρεις παίχτες των Μπλε, και όσο να ναι τους έπεσε βαρύ.\nΑλλά Μπόγδανος και Καρολίνα είναι σε εξαιρετική κατάσταση και στις γυναίκες υπερτερούν ξεκάθαρα της Μπλε ομάδας.\nΣίγουρα περιμένουμε μια περίεργη ημέρα αγωνιστικά την Δευτέρα, με τις δύο ομάδες να θέλουν να δώσουν απαντήσεις η κάθε μια για τους δικούς της λόγους.\nΑλλά μια ομάδα θα ξεχωρίσει. Και θα κάνει σεφτέ στις νίκες μετά την ένωση.\nΦαίνεται ότι το πολύ φαγητό και το ποτό έκατσε βαρύ στην κόκκινη ομάδα και δεν θα τα καταφέρουν\nΜάχη 1ης ασυλίας\nΗ ΜΠΛΕ ομάδα θα κερδίσει, και στο νησί θα φορεθεί πολύ το μπλε.\nΚαι σχετικά άνετα θα κερδίσουν. Με 3-4 πόντους διαφορά.\nΤο πρωί θα έχετε και το οριστικό μας, και φυσικά τον νικητή ατομικής ασυλίας και τον υποψήφιο προς αποχώρηση.\nΚαι μια γεύση από την ένωση\nTAGS: ΣΚΑΙSurvivorSurvivor 4ΛΙΑΝΟΣSPOILERMEGA TVSurvivor SpoilerPower of LoveΔΙΑΡΡΟΗατζουναποχώρησηSurvivor ΑνάλυσηSurvivor Sports365.grΤΖΕΙΜΣ ΚΑΦΕΤΖΗΣΗΛΙΑΣ ΜΠΟΓΔΑΝΟΣ\nMasterChef 5 Trailer (29/3): Mystery Box με άρωμα Ασίας – Ποιος παίρνει την κάρτα ασυλίας;


Το ισοδύναμο για το πάγωμα του ΦΠΑ στα νησιά της προσφυγικής κρίσης - Δημοκρατική της Ρόδου\n1 Ιανουαρίου 2017 12:44 μμ | Δήμητρα-Μαρίλια Φούρλα\nΗ αρχή έγινε με το ξεπάγωμα των βραχυπρόθεσμων μέτρων μετά την επιστολή του υπουργού Οικονομικών, ενώ για να μην υπάρξουν νέες… εκπλήξεις είναι έτοιμο το σχέδιο για την «κάλυψη» του κόστους από το πάγωμα του ΦΠΑ στα νησιά.\nΚυβερνητικός αξιωματούχος σημειώνει πως δεν πρόκειται να υπάρξει πρόβλημα στον προϋπολογισμό του 2017 από το μέτρο για τα νησιά. Και εξηγεί πως υπάρχει ήδη πρόβλεψη για κονδύλι 300 εκατομμυρίων για δράσεις κοινωνικής συνοχής και από τα χρήματα αυτά θα βρεθεί το ποσό των 150 εκατομμυρίων που απαιτείται για το πάγωμα του ΦΠΑ.\nΟσον αφορά στην εφάπαξ παροχή στους χαμηλοσυνταξιούχους, το οικονομικό επιτελείο είναι βέβαιο πως δεν θα υπάρξει κενό όταν βγουν τα επικαιροποιημένα στοιχεία της Eurostat την άνοιξη. Θα πιστοποιηθεί επισήμως η υπέρβαση των εσόδων (άλλωστε για το 2016 ο πήχης για το πλεόνασμα έχει μπει χαμηλά και συγκεκριμένα στο 0,5% του ΑΕΠ) και όπως επισημαίνουν δεν θα απαιτηθεί να ενεργοποιηθεί ο κόφτης στις συντάξεις. Με το κλείσιμο των θεμάτων που σχετίζονται με τα βραχυπρόθεσμα μέτρα και τις κυβερνητικές εξαγγελίες η συζήτηση μπορεί πλέον να επιστρέψει στα ανοιχτά θέματα της δεύτερης αξιολόγησης και του μεσοπρόθεσμου προγράμματος.\nΛόγω των εορτών οι διαπραγματεύσεις ακόμα και σε τεχνικό επίπεδο έχουν παγώσει, με την επιστροφή των δανειστών να αναμένεται μετά τις 10 Ιανουαρίου εν όψει και του Eurogroup που θα γίνει στο τέλος του μήνα.\nΣτο Μέγαρο Μαξίμου θέλουν να κλείσουν άμεσα οι εκκρεμότητες, καθώς τα χρονικά περιθώρια έχουν αρχίσει να στενεύουν. Από την άνοιξη αρχίζει ένας κύκλος εκλογικών αναμετρήσεων σε ευρωπαϊκές χώρες (ξεκινά η Ολλανδία, ακολουθεί η Γαλλία και έπεται το φθινόπωρο η Γερμανία), με αποτέλεσμα να μην υπάρχουν περιθώρια για σοβαρές συζητήσεις.\nΣτόχος της ελληνικής πλευράς είναι μέχρι να ξαναρχίσουν οι διαπραγματεύσεις με το κουαρτέτο να έχει συντελεστεί πρόοδος σε όλα τα τεχνικά θέματα, ώστε να μη χαθεί πολύτιμος χρόνος. Ιδιαίτερη βαρύτητα δίνεται στον τρόπο με τον οποίο θα κλείσει η διαφορά που υπάρχει στα πλεονάσματα του 2017 (περίπου 20 εκατομμύρια) και του 2018 (περίπου 150 εκατομμύρια απόκλιση με τους Ευρωπαίους και 250 με το ΔΝΤ).\nΒασικό «εργαλείο» στην προσπάθεια αυτή είναι ο έλεγχος των δαπανών -το λεγόμενο spending review- που θα ξεκινήσει να εφαρμόζεται σε όλα τα υπουργεία εντός του έτους, ώστε τα αποτελέσματα να φανούν στον προϋπολογισμό του 2018. Το σχέδιο έχει ήδη παρουσιάσει στους δανειστές ο αναπληρωτής υπουργός Οικονομικών Γιώργος Χουλιαράκης, ενώ στόχος είναι μέρος των εσόδων που θα προκύψουν από τον περιορισμό της σπατάλης να πάνε στη στήριξη ευπαθών ομάδων (για παράδειγμα στη χρηματοδότηση του κοινωνικού εισοδήματος αλληλεγγύης).\nΣτο ενδιάμεσο τα υπουργεία καλούνται να δεσμευτούν πως θα προχωρούν σε «διορθωτικές παρεμβάσεις σε περίπτωση εμφανούς απόκλισης από τους στόχους» και δεν θα αναλάβουν καμία υποχρέωση αν δεν εξασφαλίζεται ότι υφίστανται οι απαραίτητοι πόροι για την πληρωμή. Με τον τρόπο αυτόν θα διασφαλιστεί πως δεν θα υπάρξουν δυσάρεστες εκπλήξεις στην πορεία εκτέλεσης του προϋπολογισμού, με δεδομένο άλλωστε πως ο στόχος για το πλεόνασμα το 2017 έχει μπει στο 1,75% (από 0,5% το 2016).\nΣτο καυτό θέμα των εργασιακών δεν υπάρχουν πολλά περιθώρια να συντελεστεί πρόοδος στο διάστημα που μεσολαβεί έως ότου επιστρέψουν οι δανειστές. Οι συζητήσεις δεν κολλάνε σε τεχνικά θέματα, αλλά στις σκληρές θέσεις του Ταμείου για τις ομαδικές απολύσεις και τις συλλογικές συμβάσεις. Επομένως το θέμα συνδέεται με τη γενικότερη στάση του Διεθνούς Νομισματικού Ταμείου, καθώς από την ελληνική πλευρά έχουν γίνει βήματα προσέγγισης με το ευρωπαϊκό σκέλος των θεσμών. Ειδικά το θέμα της σταδιακής αποκατάστασης των συλλογικών διαπραγματεύσεων αποτελεί θέμα πρώτης γραμμής για την κυβέρνηση, ενώ στις ομαδικές απολύσεις λύση θα μπορούσε να βρεθεί -με τους Ευρωπαίους- μέσα από τη «μεταφορά» της έγκρισης από τον υπουργό στο Ανώτατο Συμβούλιο Εργασίας.\nΤα υπόλοιπα θέματα που είναι σε εκκρεμότητα στο πλαίσιο της δεύτερης αξιολόγησης -εκτός δηλαδή από την απόκλιση στα πλεονάσματα και κυρίως τα εργασιακά- είναι περισσότερο εύκολο να κλείσουν, καθώς κυρίως αφορούν τεχνικά ζητήματα. Σε κάθε περίπτωση, πάντως, από τις πρώτες επαφές που θα γίνουν μόλις επιστρέψουν οι δανειστές -και κυρίως από τη στάση που θα κρατήσει η εκπρόσωπος του Ταμείου Ντέλια Βελκουλέσκου- θα φανεί πώς θα κυλήσει αυτός ο κύκλος των συζητήσεων.\nΚΑΤΕΡΙΝΑ ΚΟΚΚΑΛΙΑΡΗ – ΕΘΝΟΣ


ΙΕΡΟΣ ΛΟΧΟΣ: ΝΑ ΒΟΗΘΗΣΟΥΜΕ ΤΟ 4ΧΡΟΝΟ ΑΓΓΕΛΟΥΔΙ ΝΑ ΒΡΕΙ ΤΟ ΦΩΣ ΤΟΥ. ΧΡΕΙΑΖΕΤΑΙ ΤΗΝ ΒΟΗΘΕΙΑ ΟΛΩΝ ΤΩΝ ΕΛΛΗΝΩΝ.\nΝΑ ΒΟΗΘΗΣΟΥΜΕ ΤΟ 4ΧΡΟΝΟ ΑΓΓΕΛΟΥΔΙ ΝΑ ΒΡΕΙ ΤΟ ΦΩΣ ΤΟΥ. ΧΡΕΙΑΖΕΤΑΙ ΤΗΝ ΒΟΗΘΕΙΑ ΟΛΩΝ ΤΩΝ ΕΛΛΗΝΩΝ.\nΥπάρχουν κάποια παιδάκια που αντί να παίζουν ξέγνοιαστα, αναγκάζονται να γνωρίσουν από πολύ μικρά το σκληρό πρόσωπο της ζωής, μπανοβγαίνοντας σε ψυχρά δωμάτια...\nνοσοκομείων και χειρουργείων.\nΕτικέτες ΔΡΑΣΕΙΣ, ΕΛΛΗΝΩΝ ΑΛΛΗΛΕΓΓΥΗ